Kereta Terbang ‘Gravity X’ Projek Terbaru AirAsia?

Now everyone can fly. Nampaknya AirAsia memang mahu semua orang terbang walaupun bukan dengan menaiki kapal terbang. Tiga hari lalu, CEO AirAsia berkongsi di laman Instagram beliau tentang projek terbaru syarikat berkenaan. Pada penerangan gambar berkenaan, dengan nada bergurau Tony berkata ianya mungkin boleh jadi pengangkutan Uber di masa akan datang.

Check out new @airasia project. A new form of Uber Coming HHahaha

A post shared by  Tony Fernandes (@tonyfernandes) on Dec 24, 2017 at 2:19am PST

Setelah membuat sedikit kajian, lelaki yang menerbangkan drone berkenaan dikenali sebagai Kyxz Mendiola, jurugambar yang berasal dari Filipina. Beliau merupakan jurugambar dan videographer untuk Inline Films.

Drone ini dibina sendiri oleh Mendiola. Beliau mula ‘bermain’ dengan ciptaan beliau pada 26 April. Selepas daripada tarikh ini, beliau mula memperbaiki model yang asal (flying hoverboard) sehingga menjadi model paling baru yang dimuat naik oleh Tony, Gravity X.

Some final test, tunning, and balance training before actual flight ❤🇵🇭🤓 #hoverboard #inventory #pinoy #kyxzmendiola #inlinefilms #flyingboard #fly #dreambig #crowdfunding #invention

A post shared by  FlyingKyxz (@flyingkyxz) on Apr 26, 2017 at 6:12am PDT

Personal flying vehicle 🇵🇭 #flyingcar #flyingkyxz #instadaily #instagood #instalike #nomoretraffik #trafficsolutions #ecofriendly #electriccar #electricflight #electric #kyxzmendiola #gawangpinoy @kuyakim_atienza

A post shared by  FlyingKyxz (@flyingkyxz) on Oct 27, 2017 at 11:12am PDT

Masih belum ada maklumat lanjut tentang projek Gravity X ini dan bagaimana AirAsia membantu untuk projek ini. Jika prototype Gravity X dapat dijayakan oleh kedua-dua pihak, Mendiola boleh dianggap sebagai Tony Stark Filipina kerana berjaya menghasilkan ‘kereta terbang’ epik seperti ini. All the best to AirAsia dan Mendiola!


Bukan Lagi Milik Bugatti, SSC Tuatara Catat Rekod Kereta Terpantas Dunia Dengan 532km/h

Sebut sahaja mengenai kereta terpantas dunia, pastinya jenama Bugatti antara yang diingati ramai. Selain itu, jenama-jenama hypercar dari Eropah antara yang menjadi sebutan serta idaman para peminat automotif.

Dalam pada itu, siapa sangka jenama dari Amerika Syarikat ini iaitu SSC Tuatara berjaya memecah dominasi hypercar keluaran Eropah apabila baru sahaja mencatat rekod baharu sebagai kereta terpantas dunia dengan rekod 532km/h.

Hadir sebagai kereta yang sah untuk digunakan atas jalan raya, hypercar ini mencatat rekod baharu berbekalkan enjin V8 5.9liter dwi-turbo dengan 1,750 kuasa kuda.

Mengulas dari segi harga, model yang sangat eksklusif ini hadir dengan harga yang premium bermula daripada $1.6 juta (RM6.63 juta) sehingga $1.9 juta (RM7.88 juta) serta terhad buat 100 pembeli sahaja. Pastinya agak menarik untuk menantikan siapakah pembeli bertuah yang mendapatkan kereta terpantas dunia ini.

Rekod terbaru yang tercipta SSC Tuatara ini sekaligus berjaya melenyapkan rekod sebelum ini dibuat oleh jenama Buggati menerusi model Chiron Super Sport. Anda boleh tonton video di bawah untuk menonton saat SSC Tuatara mencipta rekod kereta terpantas dunia.

Kenali juga dengan jenama TIMOR yang merupakan kereta nasional pertama Indonesia yang dilupakan dunia.

TIMOR, Jenama Kereta Nasional Pertama Indonesia Yang Dilupakan Dunia

Kemalangan Paling Mahal Melibatkan McLaren 720s Yang Berharga RM1.49 Juta Di Lebuh Raya MEX


Kereta Tersadai Akibat Banjir Nyaris Dicuri, Pemilik Honda Dedah Taktik Licik Longkai

Kejadian banjir yang berlaku baru-baru ini telah menyebabkan banyak kereta tersadai di jalan raya sekitar kawasan yang terjejas dan masih ada mangsa yang terpaksa membiarkan kenderaan mereka buat seketika buat masa ini.

Tatkala mangsa dalam kesempitan, ada pihak tidak bertanggungjawab telah mengambil kesempatan dengan menarik mana-mana kereta tersadai di jalan raya tanpa persetujuan pemilik kenderan tersebut.

Perkara itu didedahkan oleh seorang pengguna Instagram @wangi_by_cinta apabila dia nyaris menjadi salah seorang mangsa komplot ‘geng ulat bengkel’ atau longkai. Kronologi kejadian itu dimuat naik menerusi Instagram Story miliknya dan dikongsikan semula oleh pengguna Facebook lain.

Menurut pemilik kereta Honda City tersebut, geng ulat bengkel itu telah pun membawa naik ke atas lori mereka dan cuba membawa lari keretanya. Namun perbuatan mereka terbantut apabila kawan-kawan serta anak buah wanita tersebut berjaya menghalang daripada keretanya dibawa lari.

Lebih membuatkan wanita ini berasa sedih dan terkejut apabila geng ulat bengkel itu juga dipercayai telah mencabut nombor plat kerana pada pukul 3 petang sebelum itu dia masih perasan nombor plat masih ada lagi pada keretanya.

Walaupun pemilik Honda ini berjaya mendapatkan semula keretanya yang hampir di bawa lari oleh longkai, wanita tersebut meminta orang ramai yang masih lagi mempunyai kenderaan tersadai di jalan raya untuk membawa pulang dengan segera agar tidak menimpa nasib yang sama sepertinya.

Setakat artikel ini ditulis, hantaran Facebook itu telah mendapat lebih 13,000 kali perkongsian oleh netizen dan rata-rata orang ramai meminta pihak berkuasa segera mengambil tindakan terhadap ‘geng ulat bengkel’ yang mengambil kesempatan terhadap mangsa-mangsa dalam kesempitan.

Walaupun tidak bersetuju, beliau tetap halalkannya. Baca lebih lanjut kenyataan yang dikeluarkan oleh Pengarah Urusan Mydin setelah salah satu cawangannya dipecah masuk oleh mangsa banjir baru-baru ini.

‘Saya Halalkan Perbuatan Mereka’- Pengarah Urusan Jawab Isu Mydin Dipecah Masuk Oleh Mangsa Banjir

Rakyat Malaysia Prihatin, Sanggup Turun Dari Utara Dan Selatan Bantu Penduduk Lembah Klang

Utamakan Mangsa Banjir, Lelaki Ini Guna Brabus G700 6×6 Untuk Hantar Bantuan


Kereta Tesla Roadster Bakal Guna Teknologi SpaceX, Berpeluang Memecut 0-100KM/J Dalam 1.1 Saat

Sejak pelancaran model Tesla Roadster pada tahun 2017, banyak syarikat-syarikat kereta berkuasa tinggi ‘tidak senang duduk’ kerana kemampuan kereta elektrik tersebut mampu menggugat pasaran mereka pada masa akan datang.

Nampaknya ‘mimpi ngeri’ buat syarikat-syarikat kereta tersebut bertambah perit apabila Elon Musk telah mengesahkan model Tesla Roadster mampu memecut dari 0 ke 100km/j dalam masa 1.1 saat dalam satu satu ciapannya baru-baru ini.

Kelajuan yang sangat ‘luar biasa’ ini mengejutkan ramai pihak kerana belum pernah lagi dalam sejarah dunia automotif dunia ada sesebuah kereta boleh mencapai kelajuan begitu.

Yes, with the SpaceX rocket thruster option package. It will be safe, but very intense. Probably not wise for those with a medical condition – same as a hardcore roller coaster.

So I guess it’s now kinda official that the Space X package Roadster does a 1.1 second 0-60mph 🤯🤯🤩. Wow @elonmusk #Tesla #SpaceX pic.twitter.com/s7AibLkDmm

Menurut beliau, kereta Tesla Roadster hanya boleh mencapai kelajuan tersebut itu dengan menggunakan pilihan pakej ‘SpaceX Rocket Thruster’. Alat tersebut digunakan membantu ‘menambah kuasa’ untuk menerbangkan roket SpaceX dan kini ia akan dipasang pada bahagian belakang kereta.

Tambah beliau lagi, kereta tersebut tidak sesuai untuk dinaiki oleh sesiapa yang mempunyai masalah kesihatan kerana ia mempunyai kesan yang sama seperti menaiki roller coaster.

A post shared by VOCKET Car Club (@vocketcarclub)

Tidak dapat dibayangkan bagaimana kereta ini boleh memecut pada kelajuan ‘luar biasa’ dengan menggunakan teknologi daripada roket SpaceX. Sama-sama kita nantikan ‘demo’ kereta ini yang Elon Musk akan tunjukkan kepada dunia pada masa akan datang.

Kehadiran trak ‘kalis peluru’ Tesla Cybertruck di tapak pembinaan pada bulan lalu telah mendapat perhatian orang ramai.

Kehadiran Tesla Cybertruck Ke Tapak Pembinaan Raih Tumpuan Orang Ramai

Dipopularkan Elon Musk, Internet Starlink Dijangka Bakal Ditawarkan Di Malaysia Seawal 2022


Ini Mercedes-Benz Yang Akan Dipandu Bruce Wayne Dalam ‘Justice League’ Nanti

Di pagi hari, Bruce Wayne tidak akan memandu Batmobile miliknya. Beliau memerlukan kereta biasa tetapi unik untuk urusan harian. Pihak Mercedes-Benz menyediakan Bruce Wayne satu kereta yang sangat unik; AMG Vision Gran Turismo Concept khas untuk Justice League.

Bahagian dalaman kereta ini dibina khas hanya untuk untuk filem ini. “Sebagai seorang pereka, ianya satu penghargaan untuk dapat bersama-sama dalam projek ini dan menjadikan kereta konsep ini sebuah kereta yang sesuai untuk seorang superhero,” kata ketua bahagian rekaan Daimler, Gordon Wagener.

Amg Vision Gran Turismo ini adalah kereta konsep Mercedes-Benz yang mempunyai enjin V8 585hp yang diperbuat daripada aluminium dan karbon fiber. Ianya mempunyai pintu ikonik gullwing yang biasa kita lihat pada model Mercedes 300SL dan SLS AMG.

Kalau Tony Stark bawa Audi R8 dalam filem Iron Man, Bruce Wayne tak mahu kalau dengan model kereta yang awesome ini. Justice League akan berada di pawagam 17 November 2017.


‘Keretapi Di Jakarta Lebih Baik’ – Vlogger Britain Kongsi ‘Pengalaman Buruk’ Naik KLIA Transit

Keretapi Transit Lapangan Terbang Kuala Lumpur (KLIA) adalah antara pengangkutan awam yang paling pantas di Malaysia. Ia menghubungkan KLIA dan pusat bandar Kuala Lumpur dengan catatan masa sekurang-kurangnya setengah jam dari Kuala Lumpur Sentral (KL Sentral).

Walaupun ini adalah antara perkhidmatan awam yang terpantas di Malaysia, namun bagi pelancong Britain, beliau merasakan bahawa KLIA Transit mempunyai perkhidmatan yang teruk dan lebih mahal dibandingkan dengan transit lapangan terbang yang ditawarkan di Jakarta.

Dale Philip, seorang Vlogger yang aktif di Facebook dan Youtube telah memuat naik satu video yang mendokumentasikan pengalaman beliau menaiki perkhidmatan awam jenis keretapi yang menghubungkan pusat bandar KL dengan KLIA.

Pengalaman pertama beliau tidak begitu baik – dikenakan harga yang tinggi untuk kos satu tiket, terlepas keretapi disebabkan sistem tiket yang kurang efisyen dan tempat menunggu yang panas.

Aduan beliau bagaimanapun menjadi perdebatan di kalangan netizen. Rakyat Malaysia berpandangan bahawa adakah kritikan ini wajar atau Philip sebenarnya meletakkan jangkaan yang terlalu tinggi untuk perkhidmatan pengangkutan awam –  dengan harga tiket RM50.00, semua orang berhak letak harapan yang tinggi.

Dape di dalam videonya yang berdurasi selama 5 minit itu melahirkan kekecewaan terhadap sistem tiket yang tidak efisyen selepas terpaksa membayar RM50.00 untuk sekeping tiket, di mana baginya ia “lebih mahal daripada Jakarta”.

Kekecewaan beliau bertambah apabila di dalam video tersebut kelihatan beliau gagal untuk masuk ke dalam platform selepas tiket beliau gagal diimbas oleh mesin.

Selain itu, kualiti tempat duduk di dalam kereta api pula disifatkan beliau sebagai “terlalu biasa” dan “tidak seperti kulit”, tidak seperti tempat duduk di dalam salah satu perkhidmatan awam di Jakarta semasa beliau melakukan perjalanan di antara lapangan terbang dan pusat bandar.

“Ia hanya tempat duduk yang sangat biasa. Ia tidak lah baik, tiada kerusi kulit yang ada seperti di Jakarta. Kereta api $4 di Jakarta mempunyai tempat duduk kulit yang lebih baik,” katanya.

Tidak cukup dengan itu, Philip turut meluahkan rasa kesal dengan perkhidmatan WiFi yang perlahan, yang hanya menawarkan kelajuan 3 Mbps selepas dia menjalankan ujian kelajuan.

Video itu telah mendapat 8.8K reaksi dan lebih 349 perkongsiaan, kebanyakan netizen meluahkan pendapat mereka.

Walaupun sesetengah pihak seolah-olah mengakui kritikan Dale terhadap Transit KLIA, mereka berpendapat bahawa ia masih antara perkhidmatan awam yang terbaik berbanding Jakarta.

Bagaimanapun, sebahagian netizen berpendapat bahawa beliau menaiki train yang salah untuk ke KLIA.


Keretapi Laju ‘Bullet Train’ Dari Mekah Ke Madinah Bakal Memudahkan Umat Islam Beribadah

Diberi nama Projek Keretapi Haramain, keretapi laju ‘bullet train’ yang bakal dilancarkan secara rasmi pada tahun 2016 ini akan membawa penumpang dan mereka yang menunaikan haji dan umrah dengan lebih cepat antara Mekah dan Madinah.

Dengan adanya keretapi laju ini juga, ia akan dapat mengurangkan masalah kesesakan lalu lintas di antara 2 bandar ini terutama sewaktu musim haji.

Terbahagi kepada 6 seksyen atau kawasan bermula dari seksyen 1 di Mekah, dan berakhir di seksyen 6 di Madidah. Stesen lain yang akan turut dilalui oleh keretapi ini adalah Lapangan Terbang Antarabangsa Raja Abdul Aziz dan Pusat Ekonomi Raja Abdullah di Rabigh.  Kelajuan tertinggi keretapi ini adalah 360km / jam.

Berikut kami kongsikan 5 gambar exclusive sewaktu pandu uji dijalankan ke atas keretapi Al Haramain ini.

Dan untuk pengetahuan anda, syarikat dari Malaysia turut terlibat dalam projek pembinaan keretapi laju ini.

LIKE dan FOLLOW Vocket di Facebook serta Instagram


Inilah Keretapi Laju Jepun ‘Maglev Bullet Train’. Kepantasannya Bakal Merubah Industri Pengangkutan

Keretapi laju Jepun ‘magnetic levitation‘ atau singkatannya Maglev merupakan satu lagi projek bullet train yang dibina di Jepun.

Dan kali ini, Maglev ini bergerak lebih pantas dan baru saja memecahkan rekod lama (yang baru berusia seminggu) dengan mencatat kepantasan terbaru pada kadar 374 mph dalam ujian yang dibuat pada 21 April baru-baru ini.

Ujian ini telah dijalankan di trek Yamanashi di mana para jurutera telah menetapkan kelajuan pada 10.8 saat bagi setiap 1.8km (1.1 batu) atau bersamaan dengan 600km sejam (ie 370 batu per jam).

Jika dibuat perbandingan secara perspektif, ia umpama merentasi 25 padang bola sewaktu anda habis membaca 3 baris akhir ayat dari artikel ini.

Japan Railway menjalankan ujian dengan teliti dan ekstensif sebelum dapat memutuskan tahap kelajuan paling ideal bagi keretapi Maglev apabila mula beroperasi nanti.

Laluan dari keretapi Maglev adalah dari Tokyo ke Nagoya dan dijangka akan beroperasi sepenuhnya menjelang tahun 2027.

Buat masa ini masa yang diambil dari Tokyo ke Nagoya adalah selama 5 jam dengan menaiki kereta. Tetapi apabila Maglev ini beroperasi nanti, tempoh perjalanan dapat disingkat menjadi hanya selama 40 minit sahaja. Wow!

Jika diambil kira komitmen Japan Railway untuk Maglev ini, lihat saja bagaimana mereka melakukan test run ini. Operasi sepenuhnya untuk keretapi ni adalah 12 tahun dari sekarang tapi lihatlah bagaimana mereka melakukan berbagai ujian dengan teliti sebelum ia benar-benar boleh digunakan.

Jom saksikan bagaimana kerepai Maglev ini berlari pantas dalam video berikut. Serius kagum!


Siapa Sangka Rupanya Masih Ada Keretapi Antik Begini Di Malaysia

Bagi kita di Semenanjung, keretapi ini mungkin agak asing dan tidak begitu diketahui berbanding penduduk setempat. Keretapi ke Tenom, Sabah ini bukan saja penuh nostalgia tapi juga antik dan dalam kelasnya tersendiri.

Berikut kami kongsikan pengalaman Miki Lai yang telah menaiki keretapi antik ini pada bulan Oktober 2017, iaitu pada bulan lepas. Laluan beliau adalah Tanjung Aru – Beaufort – Tenom.

Tambang Tanjung Aru – Beaufort : RM4.80
Tambang Beaufort – Tenom : RM2.75
Jumlah tambang pergi balik (seorang): RM15.10

Perjalanan dari Tg. Aru ke Beaufort : 7:45am, tiba 9:45
Masa menunggu keretapi seterusnya : 4 jam
Beaufort ke Tenom : 1:30pm, tiba 3:30pm

Masa balik Tenom ke Beaufort : 7:30 atau 1:00pm
Jadual keretapi Beaufort ke Tg Aru : 5:00am atau 11:00am. 2 masa ini sahaja.

Pilihan alternatif : Bas dari Beaufort ke KK jam 3:30pm. Tambang bas RM12.

Hotel Sri Perdana. Dekat dengan KFC. RM26 seorang.

Baca: 5 Tempat Yang Perlu Anda Lawati Jika Ke Sandakan, Sabah

3. Tempat tempat menarik di Tenom untuk di lawati

Di pusat kebudayaan ini anda dapat melihat secara dekat tradisi dan kebudayaan orang-orang Murut. Lokasinya 13km daripada pekan.
Yuran masuk:
Dewasa RM5
Kanak-kanak RM3

Taman yang menyediakan landskap yang cantik seperti fairy tale. Terletak 10km daripada Pekan Tenom

Hanya 5 minit daripada Pekan Tenom. Di sini anda boleh beli kopi dengan harga kilang. Pelbagai jenis kopi di jual di sini. Pastinya sedap dan murah.

Kopi Fatt Choi dikenali sebagai kopi Starbuck tempatan di sebabkan rasanya yang lazat dan berlemak!

Memang di kenali sebagai tempat rafting yang best bagi pengemar aktiviti sukan lasak.

Daripada apa yang dikongsikan oleh Miki, dapat saya rasakan mungkin tarikan ke sini tidaklah begitu gempak, tapi sebenarnya perjalanan menaiki keretapi itu sendiri merupakan satu pengalaman unik dan tiada di tempat lain di negara ini. Ditambah dengan harganya yang murah.

Jadi jika anda ke Sabah, mungkin mahu masukkan ini ke dalam itinerari anda. Dan oh ya, keretapi ini juga pernah dimasukkan ke dalam salah satu babak dalam filem Ola Bola.

Baca lagi: 13 Tempat Best Mesti Diterjah Jika Anda Travel Ke Sabah


10 Perkara Menakjubkan Yang Anda Boleh Lihat Di Dubai

Semua orang tahu Dubai antara bandar yang mewah di dunia ini. Namun kemewahan bandar Dubai ada keunikan dia yang tersendiri. Mari kita lihat apakah keunikan tersebut.


Tidak Berselera Ketika Waktu Sahur, Ini 5 Tip Mudah Bangkitkan Selera Untuk Anda Cuba

Kejap sahaja sudah masuk bulan puasa. Mudah-mudahan semuanya terus bersemangat hingga ke penghujung Ramadan! Alang-alang sebut pasal semangat, anda setuju atau tidak kalau kami katakan waktu sahur sebenarnya agak mencabar untuk dilalui?

Yalah, susah nak bangun satu hal, tiada selera nak makan pun jadi masalah besar jugak. Tapi, kalau tidak bangun langsung, rugi besar pula! Sebab itu anda kena cuba tips yang kami kongsikan dekat bawah ini, biar berselera sakan time sahur nanti.

Selalunya ramai jadi tidak keruan bila tiba waktu berbuka. Selagi ada makanan depan mata, semuanya nak dihabiskan. Bila sudah terlebih makan, confirm badan jadi cepat letih dan malas nak bergerak. Silap-silap, anda boleh terus tertidur.

Paling tidak syok, bila waktu sahur anda sudah tiada selera nak makan. Takpun ada yang malas nak bangun langsung kononnya sudah terlebih kenyang. Rugilah! Ingat guys, makan berpada-pada waktu berbuka.

Mood sahur pasti akan jadi lebih seronok kalau ada teman berbual. Sekurang-kurangnya anda tidak rasa sunyi sangat. Jadi, jangan lupa untuk kejutkan pasangan, mak, ayah atau rakan serumah untuk bangun sahur bersama.

Bagi yang tinggal berseorangan waktu PKP ini, anda boleh cuba hubungi yang tersayang melalui panggilan video. Tapi, make sure bincang betul-betul pukul berapa nak bangun. Jangan sampai mood sahur terus hilang sebab si dia tidak jawab call.

Kami faham waktu sahur ini memang jadi serba tidak kena. Selalunya, mata pun terasa berat nak buka. Apatah lagi kalau terpaksa bancuh air, nak masak atau panaskan lauk, memang malaslah.

Tapi, tahu tidak sebenarnya minuman dan hidangan panas sewaktu sahur akan buat anda cerah mata dan lebih berselera. Jadi, rajin-rajinkanlah diri untuk sediakan juadah sahur panas-panas!

Lewatkan waktu bersahur itu memang jadi tuntutan. Tapi, tidak bermakna anda boleh bangun selewat mungkin. Sebaiknya, bangunlah 15-20 minit lebih awal untuk ambil mood dan buat persiapan bersahur.

Nanti tidak adalah terjadi adegan anda kelam kabut bersahur sebab sudah nak habis waktu. Paling tragis, kalau anda bangun tapi hanya sempat minum air kosong sahaja. Kan sudah jadi tidak best!

Tak adil rasanya kalau waktu berbuka sahaja anda sediakan menu yang sedap-sedap, tapi bila waktu sahur makanan ala kadar saja. Sebenarnya, anda lebih perlu utamakan menu yang menyelerakan waktu sahur juga. Barulah excited nak bangun makan.

Sama ada anda masak atau simpan sedikit juadah berbuka yang jadi kegemaran, kami yakin dengan cara ini anda lebih bersemangat nak bersahur. Tidak tahu menu apa nak masak? Jangan risau, NakMakanApa.com.my kan ada!

Kami yakin ramai yang terpaksa berpuasa berseorangan waktu bulan Ramadan ini. Yelah, nak balik kampung pun tidak boleh lagi sebab Perintah Kawalan Pergerakan masih berkuatkuasa. Jadi, apa kata anda cuba resipi power daripada Lady’s Choice ini. Sedap sangat, siap makan bertambah pula sahur nanti!

1) 10 ketul drumet ayam atau 2 kepingan dada ayam, dihiris besar
2) Minyak untuk menggoreng

1) 2cm halia, ditumbuk
2) 1 sudu besar Lady’s Choice Mayonis Sebenar
3) 1 sudu kecil jintan manis
4) 2 ulas bawang putih, ditumbuk
5) 1 sudu besar serbuk cili
6) 1 sudu besar jus lemon
7) Garam secukup rasa

1) 1 biji telur
2) 2 cawan serbuk roti
3) 3/4 cawan keju Parmesan
4) Garam secukup rasa
5) Serbuk lada hitam secukup rasa

1. Perap ayam dengan bahan perap. Tutup dan ketepikan selama sejam di dalam peti sejuk.

2. Telur dipukul sedikit dan perasakan dengan garam dan serbuk lada hitam.

3. Salut ayam dengan keju, celup ke dalam campuran telur dan salut ayam dengan serbuk roti.

4. Goreng di dalam minyak panas sehingga keemasan.

5. Sertakan Lady’s Choice Mayonis Sebenar sebagai topping di atas ayam.

Tidak kisahlah anda mahu makan apa sahur nanti, tapi make sure makanan itu cukup nutrisi untuk memastikan anda kenyang dan kekal bertenaga sepanjang hari. Lepas sudah cuba pelbagai resipi di NakMakanApa.com.my, kami sarankan anda gunakan Lady’s Choice Mayonis Sebenar sebagai pelengkap hidangan waktu sahur nanti.

Selain mampu menambah rasa enak berkrim pada hidangan, Lady’s Choice Mayonis Sebenar juga mengandungi Omega-3 yang sangat bermanfaat untuk kesihatan badan terutamanya pada masa kritikal nii. Eh, puasa kan sebulan, takkan satu resipi saha kami kongsi? Sebenarnya anda boleh dapatkan lebih banyak resipi masakan bernutrisi di sini. Paling penting semua sedap-sedap belaka!

Nak sahur atau berbuka, Lady’s Choice Mayonis Sebenar kan ada!

Sementara itu, anda boleh juga baca resipi-resipi menarik di The Vocket pada pautan di bawah ini.

Resipi Ikan Siakap Stim Ala Thai Yang Menyelerakan Dan Mudah Ini Raih 8.5K ‘Shares’

Lebih 12K ‘Shares’, Ini Resipi Roti Mexican Ala Roti Boy Yang Gebu Dan Lazat

Lebih 1.6K ‘Shares’, Ini Resipi Mudah Lemang Guna Air Fryer Dijamin Sedap Seperti Dibakar


Keringat Tidak Dibayar, Khir Rahman ‘Buka Mulut’ Isu Teater Terbitan Ogy Ahmad Daud

Pementasan teater Korupsi Dewan Semandung yang diterbitkan oleh Ogy Ventures & Network telah dipentaskan di Istana Budaya pada 28 Februari hingga 1 Mac 2020 yang lalu.

Teater tersebut diarahkan oleh Khir Rahman dan dibintangi oleh Man Raja Lawak, Joey Daud, Vicha, Mark Adam, Tauke Jambu, Chiwan, Tapai dan Sharif Zero mendapat sambutan yang memberansangkan.

Disebalik kejayaan pementasan teater, terdapat perkara kurang enak didengar iaitu sebelum ini kecoh di media sosial apabila Aloy, penulis skrip pementasan tersebut mendakwa tidak menerima baki tunggakan bayaran daripada penerbit Fauziah Ahmad Daud atau lebih dikenali sebagai Ogy Ahmad Daud.

Semalam, pengarah kreatif untuk teater Korupsi Dewan Semandung telah berkongsi di Twitter miliknya mendakwa perkara sama berlaku kepada dirinya. Menerusi perkongsian beliau, Ogy Ahmad Daud dan Ogy Ventures Networks gagal untuk melunaskan bayaran mengikut dalam perjanjian.

Menurutnya, bagi mereka yang menerima bayaran dengan 3 peringkat pembayaran tetapi ‘sangkut’ dapat bayaran pada peringkat kedua. Tambah beliau, separuh daripada krew terlibat seperti pelakon, pengurusan pentas, pencahayaan pembinaan set dan lain-lain masih ada yang belum terima satu sen pembayaran.

Sy akui ..bukan Kak Ogy tak bayar langsung ..tapi sy juga dgn sangat yakin akui, bhw separuh dari kami langsung belum terima satu sen pembayaran

( pihak pelakon + pihak pengurusan pentas + musician + pencahayaan + pembinaan set + wardrobe + catering dll)

Malah, hampir semua yang terlibat bersepakat untuk tidak membuat persembahan pada malam terakhir tetapi semua pihak terlibat menjayakan teater demi Khir Rahman. Keputusan tersebut dibuat selepas Ogy merayu untuk meneruskan persembahan malam itu dengan tandatangan surat perjanjian baru tetapi janji tersebut juga gagal dilaksanakan.

Pembayaran sepatutnya sudah dilunaskan sebelum pandemik COVID-19 melanda negara kita menirit kontrak yang telah dipersetujui.

Menuntut kontrak ..semua pembayaran sepatutnya dah pun selesai sebelum pandemic melanda negara (Malaysia)

Sy juga kesal ..krn ramai mereka yg terlibat melakukannya demi saya ..sama² mahu menjayakan ..dan Alhamdulillah.. teater tersebut memang berlangsung dgn cemerlang 🤲

Selain itu, pelakon untuk teater tersebut iaitu Syura Badron juga meluahkan perasaan di media sosial Instagramnya bahawa beliau berasa teraniaya dan tujuan beliau berkongsi kerana ingin menuntut haknya dan rakan-rakan selebriti serta kru yang terlibat dalam pementasan tersebut.

Hanya satu.. KECEWA! Kami akan terus pertahankan HAK kami .. . #Repost @manrajalawak with @get_repost ・・・ Teater @korupsidewansemandung 2 bulan dah berlalu..rata2 yg menonton smua memuji..2 minggu kami berkampung di IB terpaksa tolak JOB yg masuk sebab masing2 nk berikan komitmen dan displin yg tinggi kerana pengarah nya bukan kaleng2 otai @kei_ramoss dan produser @kak_ogy kami bersatu hati untuk 3 hari persembahan walaupun pada hujungnya ada masalah dalaman..kini janji tinggal janji..hari demi hari..bulan demi bulan..smue pelakon termasuk kru2 yg terlibat terpaksa mengemis dan meminta2…bilakah kami akan dpt baki payment yg seperti di janjikan @kak_ogy Kami masih menunggu dan akan menunggu payment kami kerana segala titik peluh dan kepenatan kami ada harga nya bukan untuk di beri PERCUMA..

A post shared by  EGO~New released 🔈 (@syurabadron) on May 1, 2020 at 6:53am PDT

Sementara itu, memetik laporan MStar mengatakan bahawa Ogy Ahmad Daud sedang berusaha untuk menyelesaikan perkara tersebut selaku penerbit dan akan melunaskan bayaran kepada mereka.

Tambahnya, beliau bukanlah tidak membayar langsung tetapi sudah membayar sebanyak 30% kepada beberapa krew seperti penulis skrip dan pengarah.

Berikutan penularan wabak COVID-19 dan menyebabkan pelaksanaan Perintah Kawalan Pergerakan di Malaysia, pastinya membuatkan ramai orang kehilangan pendapatan.

Mungkin wang pembayaran yang sepatutnya mereka terima adalah ‘penyelamat’ untuk mereka bertahan selama tidak ada kerja yang boleh dilakukan ketika ini. Apakah pandangan anda mengenai isu ini?

Sementara itu, semalam kecoh apabila ada agensi PR ingin gunakan khidmat artist secara percuma. Klik pautan di bawah untuk ketahui lebih lanjut.

Hak Pengkarya ‘Dicabuli’, Pelukis Ilustrasi Ini Dedah Agensi PR Mahu 80 Lukisan Secara Percuma?

dUCk Scarves Kantoi Tiru Idea Jenama ‘Indie’ Tempatan?


Kerja 15 Jam Setiap Hari Agar Pekerja Terima Gaji, Mila Jirin Nafi Dakwaan Jadi Majikan Goyang Kaki

Sebelum ini, Mila Jirin menerima pelbagai komen negatif selepas memuat naik video menangis apabila mengetahui berita perletakan jawatan Tan Sri Muhyiddin Yassin sebagai Perdana Menteri.

Terbaharu, Mila Jirin menzahirkan rasa kecewa apabila menerima beberapa kiriman mesej yang keterlaluan daripada netizen. Menerusi perkongsiannya, beliau dituduh ‘goyang kaki’ sebagai majikan.

A post shared by B I Z M I L L A (@mila_jirin)

Lantaran itu, Mila menegaskan bahawa dirinya bekerja setiap hari selama 15 jam bagi memastikan pekerjanya bergaji. Sekaligus menolak dakwaan dirinya majikan yang hanya tahu goyang kaki untuk terima keuntungan.

Walau bagaimanapun, Mila tetap memandang dari sudut positif dan tetap yakin dengan perancangan Allah meskipun ditimpa pelbagai ujian.

Tahukah anda bahawa Mila Jirin pernah jual kek dan durian demi bayar gaji pekerja disebabkan syarikat mengalami kerugian? Klik pautan di bawah untuk ketahui lebih lanjut.

Selepas Kek, Mila Jirin Jual Durian Pula Demi Bayar Gaji Pekerja Kerana Syarikat Mengalami Kerugian

Syarikat Mengalami Kerugian, Mila Jirin Terpaksa Jual Kek Untuk Bayar Gaji Pekerja

Tuah Bisnes Majlis Perkahwinan, Mila Jirin Kini Miliki 10 Aset Hartanah


Benarkah Kerja Di Bank Banyak Duit?

Bila cakap kerja bank, ramai orang terus membayangkan kerja bank ini kerja yang dapat banyak duit.

Gara-gara daripada kisah-kisah berkaitan pegawai bank Wall Street di Amerika Syarikat. Yang pendapatan setahun beratus ribu USD. Ada pula yang mendapat bonus berjuta-juta USD setahun.

Bank ada dua jenis. Satu bank komersil dan satu lagi bank pelaburan (investment bank).

Bank komersil adalah bank yang semua orang kenal seperti Maybank, CIMB, Affin Bank dan lain-lain.

Bank pelaburan pula seperti Maybank Investment, Affin Hwang Capital, MIDF Amanah Investment, KAF dan lain-lain.

Yang extravagant kaya adalah bank pelaburan. Malah, bukan semua jabatan dalam tu dapat bonus banyak.

Biasanya yang dapat bonus tinggi adalah pihak-pihak moneymaker. Sama ada mereka buat sales, atau dapatkan pelanggan, atau dapatkan ‘projek’ dan lain-lain.

Yang paling kaya ialah Debt Capital Market (DCM) dan Equity Capital Market (ECM).

DCM ni kerja dia dapatkan pelanggan untuk keluarkan bon. ECM dapatkan pelanggan untuk keluarkan IPO (Initial Public Offering/ Saham Terbitan Awam).

Biasanya bonus mereka ni mesti lebih daripada 12 bulan. 24 bulan pun ada.

Kalau bawah 10 bulan, maksudnya ada kemelesetan atau apa-apa benda lainlah tu.

Mereka ini dealmaker. Ada sesetengah bank pelaburan, 60% daripada keuntungan datangnya daripada DCM sahaja.

Jadi memang kayo lah kan orang-orang dalam jabatan tu. Pada masa yang sama, mereka ini biasanya balik pukul 10 malam pada hari-hari biasa. Pukul 2 pagi pun ada kalau masa sibuk.

Kedua kaya, dealers. Mereka ni kerja broker merangkap jurujual.

Apabila pelabur institusi nak melabur, mereka akan beritahu pelanggan mereka untuk buat pesanan dan lain-lain.

Apabila pasaran (saham) memberi pulangan yang baik dan transaksi banyak, bonus mereka berbelas bulan juga.

Tetapi apabila pasaran buruk, bonus jatuh satu digit jugalah. Jadi, 2-3 tahun yang lepas majoriti dealers bonus kurang power sikit.

Orang-orang dalam Wolf of Wall Streets tu, beginilah kerja mereka. Cuma mereka tu untuk pelanggan runcit.

Ketiga, fund manager (pengurus dana) atau treasury (perbedaharaan).

Jabatan perbendaharaan ini ada di semua institusi kewangan.

Pengurus dana pula bukan di bank pelaburan, tetapi syarikat pengurusan aset (asset management company).

Bonus sangatlah bergantung kepada prestasi pelaburan mereka. They are the moneymaker. Tetapi kalau salah langkah boleh jadi losemaker juga.

Yang tak kaya mana. Research department (jabatan penyelidikan). Jabatan aku kerjalah.

Jaranglah kami dapat bonus lebih 12 bulan sob sob.

Sebab kami tak buat duit terus, kami macam jabatan sokongan semua pihak di atas untuk buat duit.

Tetapi kalau pegang jawatan senior, masih, gaji paling kurang 5 angka. Kalau head of equity/ research/ chief economist gaji dari RM15k sehingga 100k.

Yang lain dari lain. Tapi ada banyak entiti-entiti kecil yang bergerak sendiri dan menumpang lesen bank pelaburan lain.

Haa mereka ni biasanya bagi bonus menggila pada pekerja dia dan diri sendiri.

Ada seorang tu aku dengar dia bagi bonus pada diri dia 13 tahun. Yup bukan typo. Memang 13 tahun punya gaji i.e. 156 bulan.

Dia bagi pula pada staf penting bonus 8 tahun. Yup 96 bulan.

Kerja pula, memang sami’na wa ata’na kepada bos tu sepenuhnya. Kena pecat 24 jam pun ada.

Sekian. Sedikit perkongsian berkaitan duit bekerja di bank.

1. Sebenarnya majoriti yang kerja bank pelaburan, tak tahu pun bagaimana nak melabur dalam pasaran saham. Tetapi penganalisa dan pengurus dana taulah.

2. Ramai sangat tulis ‘lelaki ini tinggalkan kerja bank’… Sedangkan tak semua kerja bank tu banyak duit.


Tawarkan Bonus Yang Tinggi Dan Baju Raya, Netizen Berminat Mahu Kerja Dengan Khairul Aming

Masuk sahaja bulan Ramadan, nama Khairul Aming sering menjadi sebutan. Mengendalikan program 30 Hari 30 Resipi, menu cadangan beliau telah menjadi fenomena sekaligus membuatkan beberapa bahan yang digunakan beliau laris di pasaran.

Selepas berjaya meraih jualan Sambal Nyet sebanyak RM170,000 dalam tempoh kurang dari satu jam, perkongsian terbaru Khairul Aming sekali lagi mendapat perhatian netizen di mana beliau meraikan para pekerja syarikat beliau dengan cara yang luar biasa.

Semalam kita tutup kedua-dua kilang sambal untuk meraikan staff. Kita bawa semua pergi shopping baju raya, berbuka puasa kat hotel dan bagi bonus untuk raya. InshaAllah lepas raya nanti kita pergi bercuti pulak hehe pic.twitter.com/JhZ6gztTqV

— Khairulaming (@khairulaming) April 7, 2023

Berdasarkan perkongsian, beliau memaklumkan baru-baru ini beliau memilih untuk menutup kedua-dua kilang Sambal Nyet sekaligus selama sehari dalam memberi peluang buat para pekerja keluar bersama memilih baju raya pilihan.

Bukan itu sahaja, Khairul Aming sekali lagi membuat kejutan dengan menawarkan ‘duit raya’ atau bonus buat para pekerjanya.

Menariknya, jumlah duit raya yang banyak dan tebal menerusi perkongsian dalam video telah meraih perhatian sejumlah besar netizen yang menonton. Berikut merupakan respon netizen terhadap video yang dikongsikan Khairul Aming.

That’s it. I’m quitting to work for KA 😎 https://t.co/CpwCgCtSaY

at this point of life, kerja kat kilang sambal nyet sounds very promising to me https://t.co/wE7EXSTswh

Okay now, i want to work w khairul aming. https://t.co/pK1PaAuyCR

— tentententen (@lilyanashrose) April 8, 2023

Rata-rata netizen memaklumkan berminat untuk bekerja dengan Khairul Aming berikutan kelebihan dan bonus yang ditawarkan majikan.

Malah, terdapat netizen yang turut membandingkan syarikat lain yang jauh lebih kaya atau untung namun masih lagi mengabaikan kebajikan para pekerja.

Apa yang ditunjukkan Khairul Aming ini sekaligus menjadi contoh buat para majikan atau para pekerja di luar sana untuk terus bekerja keras dalam meraih pencapaian yang luar biasa.


Kerja Keras Kunci Kejayaan Joseph Schooling Tumpaskan Idolanya Di Olimpik Rio 2016

Hard work pays off. Joseph Schooling adalah perenang yang hebat kerana berjaya mengalahkan Michael Phelps; perenang legendary Amerika Syarikat dalam acara 100m Gaya Kupu-kupu; menjadikan beliau rakyat Singapura pertama yang membawa pulang pingat emas Olimpik ke negara republik itu.

Schooling, berusia 21 tahun memenangi acara tersebut dengan catatan masa 50.39 saat. Menjadikan acara ini lebih unik dan memorable adalah terdapat 3 orang pemenang pingang perak, Michael Phelps, Chad Le Clos dan Laszlo Cseh yang ketiga-tiga mereka menamatkan renangan pada catatan masa 51.14 saat.

Schooling berjaya mengekang rekod perfect Phelps di Olimpik dan acara ini merupakan acara terakhir Phelps di Olimpik. “Saya bangga dengan pencapaian Joe ini,”kata Phelps kepada akhbar The Guardian sejurus beliau dikalahkan Schooling dalam acara ini.

Phelps merupakan idola Schooling dalam sukan renang ini. Pada tahun 2008, Schooling berjumpa buat pertama kali dengan idolanya itu ketika Phelps membuat lawatan ke Singapura bersempena Olimpik Beijing. 8 tahun kemudian, hasil usaha dan latihan yang intensif, beliau berjaya mengalahkan idolanya; sesuatu yang tidak beliau sangka.

Joseph Schooling of #SIN just beat Michael Phelps in 100m Butterfly… 8 years after getting this photo with him. pic.twitter.com/0tod75LBhy

— Good Morning America (@GMA) August 13, 2016

Masih segar dalam ingatan pertemuan pertama kali beliau dengan Phelps. “Semua orang panik apabila Michael Phelps datang ke tempat kami. Itu Michael Phelps! Dan saya memang mahu bergambar dengan dia,” kata Schooling.

Selepas pertemuan itu, Schooling tetapkan dalam hati yang beliau mahu menjadi seperti Phelps dan ingin menjadikan sukan renang sebagai karier beliau. Sejak pertemuan itu beliau sangat komited dengan sukan renang dan dalam masa 3 tahun (2011), Schooling telah menunjukkan prestasi yang memberangsangkan. Pada usianya 17 tahun (2012), beliau sudah berjaya berlumba bersama Michael Phelps. 2012 adalah tahun kali pertama Schooling mewakili Singapura untuk acara renang di sukan Olimpik.

Ketika di sukan Olimpik berkenaan, beliau tidak berjaya menempatkan diri di peringkat semi-final kerana mempunyai masalah dengan goggle yang dipakainya. Masalah goggle itu sedikit sebanyak menggangu prestasi Schooling untuk berenang dengan baik.

Phelps adalah insan yang sekali lagi menjadi hero kepada Schooling. Selepas acara tersebut, Phelps adalah insan yang memberi motivasi kepada Schooling untuk terus berusaha dan tidak putus asa di sukan Olimpik akan datang. “Awak masuk muda masih jauh perjalanan dalam sukan ini. Ini semua adalah proses pembelajaran dan awak hanya perlu terus ke depan,” kata Schooling bercerita tentang momen itu. “Saya tahu, semakin saya berusia, saya akan menjadi lebih kuat dan mungkin boleh kalahkan beliau,” tambah Schooling.

Semuanya menjadi kenyataan di Olimpik Rio apabila beliau berjaya mengalahkan idolanya itu. Phelps adalah insan pertama yang mengucapkan tahniah kepada Schooling selepas beliau memenangi acara itu. Pure sportsmanship. Phelps sebelum ini berhasrat untuk menggunakan pencapaian beliau di Olimpik untuk membantu perkembangan sukan renang dan melihat pencapaian Schooling, boleh dikatakan beliau berjaya dalam usahanya ini.

Kisah Schooling ini adalah kisah yang boleh dijadikan tauladan untuk kita semua. Jangan cepat mengalah jika berdepan kekalahan. Bangun dan terus menuju ke hadapan dan kejayaan akan tiba buat mereka yang cekal dan berusaha. Schooling adalah Gyrados negara Singapura buat masa ini. Tahniah buat Schooling!

What a difference 8 years make! WE'RE SUPER PROUD OF U JOSEPH SCHOOLING!!!! pic.twitter.com/rrtP2SxXgh


7 Sebab Mengapa Kerja Di Luar Negara Bukan Untuk Orang Pandai Sahaja

Biasa kita dengar orang kerja luar negara hebat-hebat. Macam doktor, engineer. Expatriate gitu. Orang pandai.

Tapi kalau kau bukan doktor engineer apa peluang kau ada?

“Bro. Saya ni sekolah tak tinggi sangat. Kerja biasa-biasa tak de ke?”
“Bang. Saya baru je habis degree. Hutang PTPTN pun belum mampu bayar. Bole ke saya kerja kat sana?”

Garu kepala aku mahu jawab. Sebab disini cara dia lain sikit.
Aku share sikit beberapa panduan untuk mohon kerja luar negara untuk kita orang biasa-biasa.

1. Kalau ada kelulusan akademik tinggi, boleh cuba mohon kerja.

Negara mana tidak mahu orang pandai ye tak? Sekarang baru kau nampak pentingnya pendidikan. Bukan hanya untuk dapat kerja hebat harap gaji lebat. Tapi laku di negara lain.

Ada kawan aku kat UK, sedang buat PhD di UK resign kerja di Malaysia. Mahu buat bisnes kucing katanya. Ada seorang lagi jadi coach badminton. PhD simpan dalam almari.

Pendidikan batu loncatan saja. Bukan penentu apa kerja yang kau mahu kerja apa. Yang penting enjoy dan happy. Bukan crappy.

2. Kalau pendidikan kau tidak tinggi, kena develop skill.

Di sini orang ada skill upahnya mahal. Repair paip, pendawai letrik. Orang Pakistan disini berebut belajar repair kereta. Sejam upah pun sudah £40.

Itu sebab produk DIY sangat laku. Macam IKEA. Sebab orang boleh jimat dari bayar upah kalau buat sendiri. Kau suruh orang pasang katil pun kena £25.

Barang dapur seminggu aku sekeluarga boleh beli bro.

3. Di Malaysia senang belajar kursus teknikal macam itu.

Tapi kesian, orang macam itu ada yang pandang rendah.

Itulah kesan pendidikan kita. Sedang skill sangat mahal harganya disini, tapi orang kita tidak hargai. Persepsi rendah. Yang masuk kelas vokasional dan teknik macam liga bawahan.

Sikit-sikit mahu tengok SPM. Apa pun subjek Bahasa Malaysia kena lulus. Itulah uniknya Malaysia. Padahal bahasa je. Geram aku.

Terlibat dengan aktiviti kemanusiaan. Barulah mata kau terbuka sikit. Pergi negara yang miskin sikit. Aceh ke, Cambodia ke. Kalau dasyat sikit pergi Syria. Atau Gaza. Baru thrill.

Ini ramai orang tidak mahu buat kerja kalau tiada pelincir. Kalau makan minum pengangkutan, penginapan tiada. Kalau boleh mahu elaun lagi. Sudah terbiasa minum susu sekolah subsidi, sudah besar pun kau mahu mintak lagi? Dedak lover.

Konfius aku. Siapa mahu tolong siapa sebenarnya? Kita kan mahu jadi tangan yang memberi. Lebih mulia. Sudah-sudah lah asyik menerima.

Cuba ikut program yang bagi kau experience dan pendedahan kerja. Jangan lama. 6 bulan pun sudah bagus.

Jangan kau tanya gaji berapa. Siapa yang mahu menggaji orang yang tidak pandai, tiada pengalaman ye tak?

6. Ambil sijil atau kursus jangka pendek.

Kau ambil kursus yang diiktiraf di negara berkenaan.

Aku kurang arif. Tapi ada kenalan aku pomen di Malaysia. Memang terer bab kereta. Datang UK ambil balik kursus repair kereta. Supaya layak dan laku di sini. Re-certify. Seorang lagi, mahu ambil kursus fisioterapi sukan. Supaya boleh buka bisnes disini.

Experience hidup luar negara. Kalau kau ada kawan, makcik, abang angkat tinggal luar negara, kau pergi la duduk dengan dia. Kau belajar macam mana hidup macam orang tempatan. Budaya.

Kalau kau biasa bangun lambat, tukar supaya bangun awal. Jangan layan wechat sampai tengah malam. Tinggalkan perangai buruk di Malaysia.

Tapi cuba jadi lilin. Menerangi alam. Kau rajinkan diri. Jadi tukang masak, tolong pergi pasar, ajar anak dia mengaji. Mudahkan hidup orang. Barulah orang sayang kau. Duduk lama pun mereka gerenti sudi. Beli jiwa bai..

Yang penting kau kena upkan diri dulu. Kena laku.

Memanglah semua kena bayar. Mesti ada modal. Habis kalau semua mahu kerajaan support, memang tidak ke mana.

Jangan kita selalu cakap tiada duit. Pakai handphone mahal. Hutang kereta 9 tahun, hisap rokok macam naga. Itu duit petik dari pokok kan?

Again. Kalau mahu maju, buat macam mahu maju. Ukur baju dibadan sendiri dulu.

Engineer doktor itu pakai baju lain, kita baru mahu memilih kain. Kayuh pelan-pelan.


Ini Senarai Kerja Rumah Yang Boleh Dibantu Oleh Anak Berusia 2 – 8 Tahun

Kerja rumah bukanlah tugasan ibu seorang diri. Setiap ahli keluarga perlu bertanggungjawab mengurus rumah mengikut kemampuan masing-masing dengan pantauan si ibu.

Bermula seawal 2 tahun, anak sebenarnya sudah boleh mula dilatih dengan kerja rumah yang ringan dan mudah. Tujuan pada peringkat ini bukanlah untuk mereka mahir membuat sesuatu kerja, tetapi untuk memperkenalkan dan membiasakan mereka dengan kerja rumah.

Apa kepentingan melatih anak melakukan kerja rumah seawal usia?

Jika dilatih dari kecil, anak akan rasa lebih diperlukan dan penting dalam keluarga. Selain itu, untuk mendidik rasa tanggungjawab terhadap urusan rumah. Ia juga amat berguna untuk masa depan mereka, baik anak lelaki atau perempuan.

Kita mahu lahirkan generasi yang bertanggungjawab, pembersih dan berdisiplin supaya mudah bila mereka meningkat dewasa dan berkahwin kelak.

Sekarang waktunya kita mengajar mereka memancing ikan, bukan sekadar disuapkan ikan sahaja. Anak-anak kecil boleh dilatih melakukan satu kerja satu hari dan kemudian sesuaikan dengan keupayaannya dan penerimaannya.

Untuk lebih menyeronokkan, ibu bapa boleh tuliskan kerja rumah di atas nota-nota kecil, kemudian dimasukkan ke dalam bakul. Setiap hari, minta anak buat cabutan dan lakukan kerja mengikut apa yang tertulis pada nota. Boleh bezakan bakul nota kerja rumah pada hari biasa dengan hujung minggu.

Apa pun kerja rumah yang diberikan pada anak, bukanlah untuk mendera atau mengerah tenaga, tetapi mahu mereka belajar dan bersedia menjadi dewasa dan berdikari.

Contoh kerja rumah yang boleh dilakukan oleh anak berusia 2 ke 3 tahun:

● Memasukkan baju kotor ke dalam bakul
● Mengutip sampah di dalam bilik
● Mengemas permainan
● Mengemas katil
● Mengumpul baju kotor
● Menyapu di laman rumah
● Menyusun bantal atau kusyen

Contoh kerja rumah yang sesuai bagi anak berusia 4 ke 6 tahun:

● Semua yang di atas
● Menyapu lantai dalam rumah
● Mengemop lantai (dengan menggunakan mop yang kecil dan sesuai)
● Menyiram pokok
● Membersihkan laman rumah (mengutip daun, ranting kering)
● Mengangkat pinggan mangkuk sendiri ke sinki sesudah makan
● Mengelap perabot
● Bantu ibu padankan stoking
● Membuang sampah ke dalam tong sampah
● Memvakum (dengan pengawasan ibu bapa)
● Mengemas barang-barang di bawah katil

Contoh kerja rumah yang boleh dilatih pada anak berusia 6 ke 8 tahun:

● Semua yang di atas
● Mencuci lantai dan dinding bilik air
● Mencuci tandas
● Menyapu ruang tamu dan di bahagian bawah perabot di ruang tamu (sofa, meja, kerusi)
● Membuang sampah ke tempat sampah (di depan atau belakang rumah)

Apakah kesan mendidik anak melakukan kerja rumah sejak kecil?

Setiap anak akan mempunyai rasa tanggungjawab dalam diri masing-masing. Bila sudah terbiasa, mereka akan melakukannya dengan mudah dan tidak rasa terbeban kerana alah bisa tegal biasa.

Ini juga melatih diri mereka bila terpaksa berjauhan dari keluarga seperti belajar di sekolah berasrama atau belajar di luar negara di kemudian hari.

Di samping itu, ibu bapa juga sedang menyiapkan anak sebagai seorang pasangan yang bertimbang rasa dan bertanggung jawab apabila sudah berkahwin nanti.

Jadi, galakkan anak-anak lakukan kerja rumah bersama-sama. Biarpun tidak sempurna, yang penting kita mahu mereka faham konsep membuat kerja rumah dan sebab setiap ahli keluarga perlu lakukannya.

Apabila sudah menjadi tabiat sedari kecil, inshaAllah akan kurang masalah apabila anak semakin dewasa.

Untuk anak yang berusia kurang dari 2 tahun terutama yang masih merangkak, boleh cuba ini.


Buat Macam-Macam Kerja Semasa Tunggu ‘Housemanship’, Siapa Sangka Ini Yang Aku Dapat

Macam-macam kerja aku buat sepanjang menunggu housemanship di hospital kerajaan. Tutoring, research asistant,Grab dan Uber driver, barista, jual supplement, promoter, kedai makan, kerja mini market, kerja hotel,meniaga dekat bazar, jadi housewife dan banyak lagi lah.

Susah nak cari kerja yang sesuai. Tunjuk medical degree, mintak kerja promoter. Agak-agak la, takut majikan nak ambil kerja kan? Bagi aku rugi ada medical degree tapi tak guna dekat kerja yang boleh manfaatkan ijazah kau.

Tapi banyak faktor perlu diambil kira. Faktor terbesar, bukan semua tempat tinggal sekitar ada peluang kerja yang sesuai dengan medical degree kau.

Masa final pro exam, aku dah bosan study, biasanya aku browse mudah.my atau Facebook untuk mencari kerja kosong sekitar Melaka. Aku suka scroll berangan nak kerja apa sementara tunggu houseman. Sebab aku tahu memang perlu tunggu lama sebelum diplih menjadi houeseman.

Selesai sahaja urusan mendaftar MMC, aku terus mohon guru sandaran di PPD Daerah Melaka Tengah. Di borang tu sengaja aku tulis nama aku “Dr” dengan harapan dapatlah kerja guru sandaran sebab susah nak dapat dah sekarang ni

Selang dua ke tiga hari, aku dapat kerja sebagai guru sandaran bagi mata pelajaran fizik di SMJK Katholik Melaka. Semasa menjadi guru sandaran, aku juga turut memohon kerja di pusat tuisyen.

Aku cakap aku boleh ajar petang dan hujung minggu sahaja. Dengan kepercayaan yang diberi pengurus pusat tuisyen, aku berjaya mendapat tempoh percubaan mengajar. Bayarannya rendah walaubagaimanapun buku dan tempat semuanya disediakan.

Masa lapang di sekolah katholik, aku guna masa yang ada untuk bertanya cikgu-cikgu set-set soalan spm, PT3 yang mana aku tak ajar pun di sekolah itu.

Aku kumpulkan, fotostat dan ulang kaji. Kalau ada yang tak faham aku manfaatkan cikgu-cikgu dalam bilik guru tu. Cara tanda kertas, format baru semuanya aku manfaat dengan baik. Alhamdulillah semua cikgu-cikgu di sekolah tersebut sangat membantu.

Malam pulak, aku tolong ajar sedara nak exam PT3. Dibayar seikhlas hati. Aku tak tetapkan harga. Aku anggap sahaja sebagai latihan nak mengajar tuisyen. Maksudnya jadual aku memang penuh pagi petang dan malam. Kalau pada malam hujung minggu pula aku kerja sebagai pengacau dodol.

Masa tuisyen aku jumpa tutor yang buat home tutoring. Lepas beberapa bulan mengajar, aku berhenti menjadi guru sandaran. Fokus kepada pusat tuisyen dan tuisyen di rumah sahaja.

Aku tanya kadar harga home tutor serta cara nak iklankan perkhidmatan melalui Facebook dan mudah.my kepada tutor yang sudah lama membuat tuisyen di rumah ini. Kebanyakannya full time tutor dan ada yang masih belajar sebagai pelajar master di UTeM.

Bila gaji dah stabil, mereka ajarkan pula cara daftar syarikat (SSM) bagi membuatkan akaun memudahkan urusan membuat pinjaman membeli kereta dan rumah.

Aku mula rajinkan diri membaca buku kewangan, hartanah, sublet, sewaan, ASB dan unit trust. Sebab aku tahu sekarang nak mohon biasiswa untuk master agak susah, jadi aku perlukan sedikit simpanan bagi membiayai kos pembelajaran serta dengan harapan nanti gaji housemen tak boros. Haha.

Alhamdulillah dengan hasil kerja yang diusahakan berjaya juga membantu ibu di rumah belanja barang dapur dan membantu bisnes ibu.

Bila dah berhenti sebagai guru sandaran, aku mula bosan pulak bila pada waktu pagi tak ada kerja sampaikan terfikir kerja di kedai roti canai sahaja pagi-pagi. Sekurang-kuragnya ada juga hasil.

Tak berapa lama selepas itu ada sorang consultant anaest offer buat attachment di Putra specialist sebab kebetulan ajar anak dia tuisyen. Thanks to Datuk Dr Suffian. I choose surgical.

Sebabnya nak ulang kaji balik tentang scrub in dan dengan belajar suture. Paling tidak bila masuk housemen nanti adalah basic sedikit. One to one attachment with a consultant. Terima kasih padanya kerana mengajar aku pelbagai SOP mengenai surgical.

Begitulah jadual aku, pagi bekerja sebagai hospital attachment, petang dan malam termasuk hujung minggu sebagai guru tuisyen. Rasa-rasanya bila dah mula kerja sebagai housemen nanti mula rindu dengan kerja-kerja yang pernah aku buat ini.


Kerjasama 2 Gergasi Teknologi Ini Berjaya Hasilkan Apps Yang Sangat Cool. Kami Tak Sabar Mahu Cuba

Adobe dan Microsoft telah bekerjasama untuk menghasilkan satu apps yang sangat cool untuk tablet.

Melihat video ini buat kami rasa tak sabar mahu cuba. Terasa kreativiti kini bukan lagi hanya untuk kaki seni, tapi juga untuk insan biasa seperti kami.


Kerjasama Antara Maxis Dan Malaysia Airlines Tawarkan Diskaun Penerbangan Sehingga 55 Peratus

Maxis telah bekerjasama dengan Malaysia Airlines untuk menawarkan lebih banyak nilai perjalanan kepada pelanggan Maxis dan Hotlink menerusi tiga program yang akan diadakan sepanjang tahun ini iaitu Tawaran Ultimate Travelicious Malaysia Airlines, Program Pelancongan Pelajar MHexplorer dan Diskaun Eksklusif Maxis dan Hotlink pada Aplikasi Mudah Alih MH.

Melalui kerjasama ini, pelanggan Maxis dan Hotlink dapat menikmati diskaun tambahan pada tiket penerbangan semasa kempen Tawaran Ultimate Travelicious Malaysia Airlines yang diadakan dua kali setahun. Kempen pertama yang akan berlangsung dari 29 April hingga 13 Mei 2019 ini, pelanggan Maxis dan Hotlink boleh menikmati diskaun sehingga 55% dari tiket penerbangan antarabangsa dan domestik untuk tempoh perjalanan dari 29 April 2019 hingga 31 Mac 2020.

Untuk menikmati tawaran ini , pelanggan Maxis dan Hotlink hanya perlu memuat turun MyMaxis, Hotlink RED, Hotlink Flex dan MyMaxis Biz Apps dari Google Play Store atau Apple App Store. Seterusnya, klik pada tawaran dan pilih “Tawaran Ultimate Travelicious Malaysia Airlines dan muat turun kod promo serta klik pada pautan di bahagian bawah halaman tawaran untuk membuat tempahan penerbangan.

Pelanggan Hotlink dan Maxis yang mendaftar untuk Program Pelancongan Pelajar MHexplorer akan berpeluang untuk memenangi tiket penerbangan ke Bali, Tokyo, Seoul atau Osaka, dari sekarang hingga akhir bulan Mac 2020. Selain itu, semasa promo Friends & Family MHexplorer, yang berlaku dua kali setahun, pelanggan Maxis dan Hotlink dapat menikmati 2X Enrich miles apabila mereka membeli tiket penerbangan.

Diskaun penerbangan Maxis eksklusif pada Aplikasi Mudah Alih MH

Tawaran eksklusif untuk pelanggan Maxis dan Hotlink menunggu di Aplikasi Mudah Alih MH tiga kali setahun, bermula dari separuh kedua tahun ini, di mana mereka boleh menikmati diskaun sehingga 30% pada tiket penerbangan ke mana-mana destinasi, antarabangsa dan domestik. Pelanggan akan dimaklumkan apabila jualan bermula melalui aplikasi dan melalui SMS.

Setiap tawaran ini boleh didapati dengan memuat turun aplikasi MyMaxis, Hotlink RED, Hotlink Flex dan MyMaxis Biz Apps dari Google Play Store atau Apple App Store. Anda juga boleh terus melayari laman rasmi Malaysia Airlines untuk mengetahui terma dan syarat, cara-cara menempah tiket penerbangan dan tawaran yang ditawarkan oleh Maxis dan Malaysia Airlines.


5 Tip ‘Pack’ Barang Jimat Ruang Untuk Road Trip 11 Hari Bersama Anak Kecil

Selepas beberapa siri roadtrip yang pernah kami lalui dengan hanya menaiki sebuah Perodua Kancil, saya ingin kongsikan sistem ringkas atau cara menguruskan barang-barang keperluan anda untuk mendapatkan kepuasan yang optimum, khususnya bagi mereka yang ingin memulakan perjalanan jarak jauh dan bermalam dipelbagai tempat.

Sistem yang kami amalkan ini adalah cadangan sahaja dan cadangan ini dibuat berdasarkan gaya perjalanan kami sekeluarga. Lain keluarga, lain perangai, lain gaya.

Pada kami, nak ikut gaya minimalis mungkin ada baiknya tetapi tak boleh melampau sangat sehingga menyusahkan diri sendiri. Bawa barang macam nak pindah rumah memang tabiat sesetengah orang kita. Seeloknya, kita ambil jalan tengah.

Berikut adalah contoh susunan barang dan tips berdasarkan roadtrip terbaru kami menjelajah semenanjung Malaysia selama 11 hari dengan menaiki Perodua Kancil.

Sedikit penambahan aksesori yang dibuat adalah pemasangan kotak bumbung bersaiz 300 liter. Cukup untuk menampung barang-barang kami lima sekeluarga. Walaupun kereta kecil, saya masih memasang tempat duduk budak untuk keselesaan dan keselamatan anak-anak.

Setiap orang akan mempunyai beg kecil khas untuk mengisi barang penting masing-masing yang semestinya akan digunakan sepanjang perjalanan.

Beg saya memang penuh dengan gajet seperti kamera, gopro dan tripod kecil manakala anak-anak saya akan bawa buku, pensil warna dan barang permainan mereka.

Beg kecil ini disimpan berdekatan tempat duduk masing-masing, contohnya di bawah tempat duduk.

Bahagian ni saya tak perlu cerita panjang lebar kerana rakyat Malaysia khususnya sangat prihatin dan berdisiplin dalam bab makanan. Untuk yang ingin tahu, beg atau tempat khas (seperti bakul) untuk makanan dan mininuman amatlah penting semasa perjalanan jauh.

Lebih-lebih lagi bila ada anak kecil, semestinya kita nak senang membancuh susu. Atau, bila saya dah mula mengantuk, saya order sahaja kopi o panas yang disimpan di dalam termos. Kacang, roti, coki-coki, dan air milo sentiasa ada dalam bakul makanan.

Sebagai kaki ambil gambar dan video, saya simpan kamera saya di konsol tengah dashboard. Senang nak capai bila kita nak mengambil gambar.

Sebut pasal makanan tadi, pastikan tisu dan tisu lembab ada di bahagian dashboard depan. Biasakan diri kita kumpul dan buang terus semua sampah dari dalam kereta setiap kali berhenti.

Ini penting untuk mengelakkan bau yang tidak diundang dan juga tetamu tidak diundang, lipas. Ya, pernah dahulu kami sewa kereta dan semasa memandu baru perasan yang kereta tersebut juga merupakan sarang lipas.

Saya tak dapat bayangkan kalau ada lipas terbang semasa saya memandu.

Bayangkan setiap kali berhenti untuk check in, kesemua beg perlu diangkut dari bonet. Mesti penat bukan? Apa yang kami buat, kami akan sediakan baju dan barang yang perlu sahaja untuk bermalam di setiap tempat.

Isteri saya akan kemas baju untuk tiga kali check in, jadi kami akan ada tiga beg berasingan. Setiap beg cukup untuk kami lima beranak. Setiap tiga hari kami akan basuh baju dikedai dobi dan susun balik baju untuk perjalanan seterusnya.

Kotak bumbung adalah bonus kepada kaki roadtrip macam saya. Saya gunakan kotak bumbung sebagai tempat simpanan beg pakaian dan tempat memunggah harian kerana mudah untuk bawa keluar masuk barang.

Manakala barang yang jarang digunakan saya akan simpan dibonet belakang, contohnya stroller bayi. Bagi mereka yang menggunakan kotak bumbung di kereta yang agak tinggi mungkin tidak sesuai buat strategi ini. Mungkin boleh terbalikkan sistem ini dengan menggunakan bonet belakang sebagai tempat memunggah harian dan kotak bumbung untuk barang jarang guna.

Seperti di dalam artikel saya yang lain, tidak sah jika tidak disertakan dengan video perjalanan kami menjelajahi semenanjung Malaysia selama 11 hari. Jumlah perjalanan ada lebih kurang 2300km.

Saya sempat buat video pendek sahaja, maklumlah bawak budak kecil tiga orang, memang tak menang tangan. Harap semua terhibur.


Bagaimana Satu Kerjasama Melonjakkan Pendapatan Facebook Mencapai USD $100 Juta Yang Pertama

Bagaimana sebuah syarikat baru mencipta nama dalam pasaran yang sungguh mencabar?

Bagaimana Facebook mencapai pendapatan USD $100 juta mereka yang pertama?

Jawapannya bakal memeranjatkan anda – ia juga mungkin mengubah cara anda merencana strategi bisnes anda sendiri.

Pada tahun 2006, Mark Zuckerberg dan timnya lebih tertumpu kepada pengekodan Facebook berbanding meningkatkan pendapatan syarikat. Mereka mengupah Dan Rose dari Amazon.com sebagai Naib Presiden Pembangunan Perniagaan untuk meningkatkan pendapatan.

Dan belajar daripada Jeff Bezos, pengasas dan CEO Amazon.com, satu kerjasama bersaiz gergasi dapat melonjakkan pendapatan syarikat ke tahap yang sangat tinggi.

Beliau memerhatikan bagaimana Myspace mula mendapat tawaran-tawaran besar melalui pemiliknya yang baru, Rupert Murdoch.

Masalahnya ialah, walaupun Facebook sedang berkembang, namanya masih belum besar dan gah seperti Myspace, dan kerjasama pemasaran yang dibuat masih terlalu kecil.

Pada Ogos 2006, sebulan selepas Dan menyertai Facebook, senario dunia internet berubah. Myspace baru sahaja mengumumkan perjanjian kerjasama berharga USD $900 juta dengan Google.

Myspace memiliki trafik, dan Google memiliki rangkaian pengiklanan. Ia adalah kerjasama yang sempurna di mana Google akan menguruskan ruang-ruang iklan Myspace, dan melalui satu perjanjian ini sahaja dapat menjadikan Myspace mendapat keuntungan besar.

Dan Rose bertanya, "Siapa yang paling rugi daripada perjanjian ini?"

Jawapannnya adalah – rangkaian pengiklanan Microsoft MSN oleh Bill Gates, yang baru sahaja ditewaskan oleh musuh ketat mereka, Google. Dan terus menelefon Microsoft dan bertanya sekiranya mereka berminat untuk memiliki perjanjian yang serupa dengan Facebook.

Microsoft menjawab, "Baiklah, kami akan ke sana esok."

Melalui hanya SATU perjanjian yang dimeterai dalam masa 24 jam, meningkatkan pendapatan Facebook pada tahun 2006 mencecah $40 juta, berbanding unjuran pendapatan mereka sebelum itu sebanyak $22 juta. Pada tahun berikutnya, perjanjian kerjasama itu mendatangkan pendapatan sebanyak $100 juta kepada Facebook.

Hanya satu panggilan diperlukan – Facebook menyelesaikan masalah Microsoft yang tidak mahu tewas kepada Google. Microsoft pula menjana pendapatan $100 juta yang pertama kepada Facebook.

Kadang kala, untuk menang, adalah lebih mudah membantu orang lain memenangi peperangan mereka daripada berjuang dalam peperangan sendiri. Kadang kala, peperangan orang lain adalah lebih besar daripada peperangan kita.

Siapa yang memerlukan anda? Siapa yang anda boleh tolong untuk "menang lebih besar" hari ini?

Cara terbaik untuk mendapatkan peluang sebegini?

Bawa masuk seseorang dengan inside knowledge ke dalam tim anda – "pengetahuan dalaman" dengan idea "di luar kotak".

“If opportunity doesn't knock, build a door.”– Milton Berle

BACA: Tadika Ini Berkembang Daripada 1 Ke 83 Rangkaian Dalam Masa 14 Bulan Dan Bagaimana Mereka Bermula?

BACA: Kenali Pembawa Budaya Trendy Minum Bubble Tea Di Malaysia

LIKE dan FOLLOW Vocket di Facebook serta Instagram


Mahu Beri Lebih Hiburan Buat Pengguna, TM Kini Bekerjasama Bersama Netflix

Berita baik buat pengguna TM khususnya Unifi. Telekom Malaysia pada minggu ini telah mengumumkan mereka bakal bekerjasama bersama Netflix dalam membawakan rancangan penstriman ini buat semua pengguna.

Pelanggan-pelanggan TM yang melanggan kepada perkhidmatan ini akan menjadi ahli Netflix dan mereka boleh menikmati tontonan tanpa had bagi kandungan-kandungannya termasuklah siri-siri yang pernah memenangi anugerah seperti House of Cards, The Crown dan Stranger Things.

Memegang kepada tagline ‘Menjadikan Hidup dan Perniagaan Lebih Mudah, demi Kesejahteraan Negara’ kolaborasi diantara kedua-dua jenama ini tidak lain dan tidak bukan untuk memberi hiburan buat para para pelanggan selain daripada bukti kepada komitmen berterusan dalam memberikan yang terbaik buat para pengguna.

Setakat ini, dikhabarkan kerjasama diantara Telekom Malaysia bersama Netflix ini bakal berlangsung seawal Oktober ini. Dengan penambahan penstriman baru beserta Netflix yang telah mula mengeluarkan konten dalam Bahasa Melayu, kami harap kerjasama ini dapat berjalan dengan lancar serta membuatkan ramai yang berpuas hati.

Pertambahan penstriman ini sekaligus bakal memberi pilihan buat pengguna untuk mengakses rancangan yang dimahukan selain daripada rancangan yang tersedia di HyppTV.


Kerjasama Waze Dan Spotify Membolehkan Anda Mengakses Navigasi Dan Layan Muzik Serentak

Memandu tanpa layan muzik sudah tentu agak bosan. Begitu juga memandu tanpa menggunakan navigasi Waze dimana mungkin akan menyukarkan anda untuk ke tempat yang pertama kali hendak dituju.

Bermula hari ini, kedua-dua aplikasi Spotify dan Waze yang popular di dalam niche masing-masing telah mengumumkan kerjasama dimana membolehkan pengguna menggunakan navigasi Waze sambil mendengar muzik terus daripada aplikasi Spotify.

Lebih menarik, melalui kemaskini terbaru kedua-dua aplikasi ini, anda boleh mendapatkan navigasi terus daripada aplikasi Spotify anda. Begitu juga sebaliknya dimana anda boleh mendengar muzik secara terus menggunakan aplikasi Waze. Cool!

Penggunaan kedua-dua aplikasi ini secara serentak mungkin tidak begitu popular di negara kita dimana majoriti pengguna lebih gemar mendengar radio. Untuk negara luar, sambungan Spotify ke media player kereta lebih menjadi pilihan para pengguna.

Sebelum ini, Spotify turut bekerjasama bersama Uber USA dimana membolehkan para penumpang mendapat akses untuk mendengar sebarang lagu yang dimanati semasa menggunakan servis Uber.


Kerugian AirAsia Naik RM5.09 Bilion Bagi Tahun Kewangan 2020, Perolehan Susut Kepada 92 Peratus

AirAsia Group Bhd mencatat peningkatan dalam kerugian bersih bagi tahun kewangan berakhir 31 Disember 2020 kepada RM5.09 bilion berbanding RM315.81 juta bagi tahun sebelumnya. Tahun lalu juga mencatatkan kerugian dari segi pendapatan dengan RM3.14 bilion direkodkan berbanding RM11.86 bilion sebelum ini, lapor Berita Harian.

Kumpulan itu turut mengakui bahawa impak pandemik terus memberi kesan kepada kewangan mereka apabila suku keempat yang berakhir pada 31 Disember 2020 terus merekodkan kerugian bersih yang terus bertambah kepada RM2.44 bilion berbanding RM384.44 juta. Selain itu, perolehan bagi tahun lalu turut susut kepada 92 peratus kepada RM267.44 juta berbanding RM3.23 bilion sebelum ini.

AirAsia berkata bahawa perolehan bagi suku keempat 2020 adalah RM233.4 juta disebabkan kapasiti pesawat yang dikurangkan sebanyak 88 peratus berbanding suku keempat 2019.

Selain daripada itu, ini juga adalah kesan daripada pembendungan kos yang dijalankan oleh AirAsia, di mana ia memberi kesan kepada jumlah tenaga kerja, pemotongan gaji pekerja dan penstrukturan semula pembayaran kepada pemberi pajak, pembekal dan rakan niaga serta perstrukturan semula kedudukan perlindungan nilai bahan api.

Awani melaporkan bahawa impak pandemik COVID-19 telah menyebabkan jualan mereka berkurang dan sekatan perjalanan yang diumumkan di Malaysia bagi Oktober dan November terus menjejaskan jualan AirAsia bagi suku keempat tahun lalu. Namun mereka akan terus memberi fokus untuk menyambung semula operasi di peringkat domestik dan bergantung sepenuhnya kepada operasi ini pada tahun ini.

“Kami kekal komited untuk memperkukuhkan lagi kedudukan domestik kami pada masa ini berikutan kami menunggu perkembangan mengenai perjalanan udara antarabangsa. Pada masa akan datang, kami menjangka kestabilan operasi yang lebih baik susulan vaksinasi yang akan dilaksanakan secara berperingkat di semua pasaran utama.

“Ini disertai dengan kesedaran dan ujian yang lebih baik serta sokongan yang kukuh kepada gelembung perjalanan percutian dalam kalangan negeri dan kawasan berisiko rendah dan dorongan kepada pasport kesihatan digital global,” katanya.

Untuk rekod, tahun 2020 adalah mimpi buruk bagi sektor penerbangan apabila wabak COVID-19 mula menular di dalam negara sehingga memberi kesan kepada perjalanan dan penutupan sempadan. Kesan ini terus bersambung dengan permintaan yang menjunam selepas negara dilanda gelombang pertama, kedua dan ketiga sehingga menyukarkan lagi prospek untuk perjalanan udara kembali beroperasi.

Rindu untuk bercuti? AirAsia perkenal Pas Asean Unlimited, kini anda boleh terbang tanpa had. Klik pautan di bawah untuk membaca.

Rindu Untuk Bercuti? AirAsia Perkenal Pas Asean Unlimited, Kini Anda Boleh Terbang Tanpa Had

Raih Pelaburan Daripada Pemain Poker Hong Kong, Saham AirAsia Terus Melonjak 16.56%

AirAsia Ditawar Pinjaman RM4.15 Bilion Melalui Pertukaran Data Pelanggan


Kerusi AK47 Bersadur Emas Ini Berharga RM562 Ribu

Melihat rekaan kerusi AK47 ini mengingatkan saya dengan negara Afghanistan. Semasa di sana dahulu, senjata ini sangat mudah dilihat di mana-mana. Boleh dikatakan hampir setiap semua orang memilikinya, lebih mengujakan ia umpama permainan buat anak muda di sana.

Bagai saya itupun sudah cukup gila, tapi apa yang wanita ini buat dengan AK47 lebih dahsyat. Mana tidaknya, senjata yang digunakan untuk perang dijadikan sebagai kerusi rehatnya sahaja. Idea gila yang power!

Wanita yang saya maksudkan ini ialah Rainier Weber, iaitu seorang seniman yang selalu tampil dengan idea-idea unik melampau. Inspirasi untuk mencipta kerusi daripada senapang AK47 ini muncul setelah beliau membaca buku yang menceritakan tentang sejarah Michail Kalashnikov.

Dari situlah dia mula mendapat idea untuk mencipta kerusi daripada AK47. Kata orang, keistimewaan seseorang seniman itu dapat dilihat melalui hasil kerjanya dan Rainier telah berjaya membuktikannya. Kerusi ini bukan sekadar gimik semata, ia diperbuat daripada senapang AK47 yang sebenar dan disadur dengan emas. Fuh!

Senapang bersalut emas sudah cukup membanggakan, apatah lagi jika memiliki kerusi senapang bersalut emas. Selain daripada kerusi, Rainier Weber turut datangkan bersama aksesori yang lain seperti pemegang lilin dan juga topi keledar.

Teringin memiliki kerusi ini, ia berharga $127,000 Usd iaitu bersamaan RM562800.00.


Kerusi ‘Awesome’ Ini Diperbuat Daripada Enjin Boeing 737

Dulu saya pernah keluarkan artikel berkenaan kerusi yang diperbuat daripada Vespa. Ini pula kerusi yang sama awesome dengan kerusi Vespa itu dan ianya diperbuat daripada bahagian enjin Boeing 737.

Syarikat Fallen Furniture menggunakan bahagian enjin kapal yang sudah tidak digunakan dan mencipta kerusi ini yang sangat sesuai diletak di ruang tamu anda atau dijadikan kerusi pejabat anda. Kerusi ‘737 Cowling Chair’ ini diperkemaskan dengan lining kulit untuk keselesaan yang maksima.

Kalau anda berminat, boleh buat tempahan kerusi ini di sini. Baru la nampak boss pakai kerusi ini.


Kerusi Kereta Bayi Daiichi Lengkap Dengan Ciri Keselamatan Terbaik Pilihan Ibu Bapa

Sedia maklum, pemakaian car seat bayi telah dikuatkuasakan oleh kerajaan pada tahun ini. Pastinya ibu bapa harus memastikan kereta mereka dilengkapi dengan baby car seat untuk membawa anak mereka menaiki kereta.

Jika anda belum lagi membeli car seat, apa kata anda pertimbangkan untuk beli car seat jenama Daiichi ini. Untuk pengetahuan anda, jenama Daiichi ini merupakan jenama terkenal no.1 di Korea dan telah menghasilkan pelbagai produk car seat selama 20 tahun.

Mana tidaknya, produk Daiichi tampil dengan rekaan yang mementingkan keselamatan anak-anak anda dimana setiap bahan dan rangka yang digunakan akan melindungi anak-anak anda dari semua perkara yang mungkin berlaku.

Mesti anda inginkan yang terbaik untuk anak-anak anda, bukan? First7 Plus adalah produk utama kerusi kereta bayi Daiichi kerana ianya sangat menjimatkan dan boleh digunakan oleh bayi baru lahir hingga berumur 7 tahun. Tidak perlu risau kerana kerusi kereta First7 Plus ini telah menjalani ujian keselamatan untuk ketiga-tiga mod iaitu Mod Bayi, Mod Toddler dan Mod Kanak-kanak.

First7 Plus ini jika digunakan pada Mod Bayi, ia boleh menahan sehingga 13kg, manakala Mod Toddler pula boleh digunakan dari 9 hingga 18kg, dan Mode Kanak-kanak boleh digunakan dari 15 hingga 25kg.

Selain itu, terdapat pelbagai pilihan car seat yang khas untuk bayi baru lahir sehingga toddler seperti First Seven TouchPix, One-Fix 360, V-Guard Toddler dan V-Guard Junior. Difahamkan, Daiichi turut telah perkenalkan produk baru seperti Louis 3in1 All-in-One Baby Carrier, Louis Sports Hip seat Carrier, dan stroller Ally pada tahun 2018.

Buat para ibu bapa di luar sana yang ingin mendapatkan car seat untuk anak anda bolehlah dapatkan di Happi Kiddo, IPC Shopping Centre atau paling mudah beli sahaja secara atas talian di sini.

Car seat ini amat penting untuk keselamatan anak anda. Klik pautan di bawah untuk ketahui lebih lanjut.

Anak Kekal Selamat Walaupun Kereta Terbalik, Wanita Ini Kongsi Pentingnya ‘Car Seat’

Wanita Ini Kongsikan Mengapa Malaysia Wajibkan Penggunaan ‘Car Seat’ Bayi Bermula 2020

Netizen Tekankan Pentingnya ‘Baby Car Seat’ Selepas Insiden Bayi Tercampak Dari Kereta


Kerusi Keselamatan Bayi Wajib Dipasang Mulai 2020

Bagi memastikan keselamatan kanak-kanak di dalam kereta, penggunaan kerusi keselamatan bayi telah diwajibkan untuk dipasang buat kenderaan yang membawa anak kecil mulai 2020 ini

Menurut Menteri Pengangkutan Anthony Loke Siew Fook, beberapa program kesedaran tentang kepentingan kerusi keselamatan bayi akan dijalankan sepanjang tahun 2019 kepada orang ramai sebelum peraturan tersebut berkuatkuasa sepenuhnya.

Tambahnya lagi, pihak Kementerian Pengangkutan telah mencadangkan kepada Kementerian Kewangan untuk tidak mengenakan Cukai Jualan dan Perkhidmatan (SST) terhadap pembelian kerusi keselamatan bayi supaya harganya lebih rendah. Logiknya, sekiranya harga kerusi keselamatan bayi pada paras mampu milik, pastinya ibu bapa tidak teragak-agak untuk membeli.

Sekiranya anda mempunyai anak-anak kecil, kami sarankan anda untuk dapatkan kerusi keselamatan bayi bagi mengelakkan daripada sebarang kemalangan yang tidak diingati. Dijangkakan tindakan undang-undang bakal dikenakan buat mereka yang melanggar peraturan menjelang 2020.


Kerusi Roda Dan Thesis Mendiang Stephen Hawking Akan Dilelong

Selepas hampir 6 bulan pemergian ilmuwan terkenal, mendiang Stephen Hawking semalam diumumkan barangan peribadi beliau kini sedia untuk dilelong. Acara lelongan ini dilakukan oleh Christie’s, sebuah syarikat terkenal yang sering mengacarakan aktiviti lelongan di sekitar London.

Antara 22 barangan peribadi Stephen Hawking yang dilelongkan ialah kerusi roda dan buku yang mengandungi cap jari mendiang. Selain itu, barang peribadi yang pastinya akan menjadi rebutan ramai ialah salah satu thesis PhD di Cambridge University pada tahun 1965 yang sudah ditandatangan oleh beliau sendiri. Harga pasaran untuk thesis tersebut dijangka bernilai kira-kira $130,000 hingga $195,000 (±RM541,000 sehingga RM811,000).

Anak perempuan kepada Hawking, Luck berkata lelongan ini akan memberi peluang kepada orang ramai untuk memiliki sebahagian daripada barangan peribadi milik bapanya. Antara barangan lain yang turut sama dilelong adalah medal, anugerah yang pernah dianugerah kepada Hawking, skrip untuk penampilan Prof Hawking dalam siri kartun The Simpsons dan banyak lagi.

Kutipan daripada lelongan ini akan disalurkan ke Stephen Hawking Foundation dan Motor Neurone Disease Association. Bidaan akan mula dibuka seluruh dunia melalui atas talian bermula hujung bulan ini iaitu pada 31 Oktober sehingga 8 November.


Kes Bas Langgar Lari, Siapa Di Pihak Yang Benar?

Kecoh dilaman sosial mengenai siapa yang salah antara pemandu bas dan abang burger semalam di Jalan Ampang. Satu kemalangan yang menyebabkan 7 buah kereta dirempuh kerana pemandu bas memandu secara berbahaya. Dikhabarkan pemandu bas tersebut sedang menyelamatkan diri kerana dikejar sekumpulan orang ramai akibat pemandu bas tersebut melanggar gerai burger tepi jalan dan mak penjual burger yang mengendong anak kecil.

Bas tersebut sedang beroperasi untuk laluan dari Stesen Transit Aliran Ringan (LRT) Taman Datuk Keramat ke Ampang Point ketika kejadian. Tercetusnya kemalangan bermula dari pemandu bas tersebut cuba untuk mengelak motor yang keluar dari simpang lalu melanggar bucu gerai burger tepi jalan tersebut dan menyebabkan mak penjual burger yang sedang mengendong anak kecil terperanjat dan anak itu terlepas dari tangan.

Kemudian, pemandu bas tersebut ada memberhentikan basnya untuk melihat situasi gerai burger yang dilanggar tapi dia membuat keputusan untuk melarikan diri kerana melihat penjual burger tersebut dalam keadaan berang dan mahu mengejarnya.

Penjual burger tersebut dan sekumpulan pemuda mengejar pemandu bas tersebut dan mungkin pemandu bas tersebut berasa terancam lalu melarikan diri. Kemudian, bas yang dipandu pemandu bas tersebut melanggar 7 buah kereta dan menyebabkan dirinya terperangkap.

Setelah ditangkap oleh sekumpulan pemuda, mereka memukul pemandu tersebut. Adakah betul tindakan penjual burger dan sekumpulan pemuda itu memukul pemandu tersebut tanpa memberi peluang untuk pemandu tersebut memberikan penjelasan? Negara kita mempunyai undang-undang, adakah tindakan menghukum sendiri itu sesuatu yang wajar? Adakah tindakan melarikan diri setelah melakukan kesalahan juga sesuatu yang wajar?

Saksi di tempat kejadian bercerita ada sebab mengapa pemandu bas berkenaan lari. Pemandu berkenaan dikatakan dalam keadaaan takut dan terus lari kerana takut diancam oleh rakan-rakan penjual burger berkenaan.

Pihak Rapid KL mengatakan bahawa pemandu bas tersebut tiada rekod buruk sepanjang 2 tahun dia bekerja.

Bagi kereta yang dirempuh, pihak Rapid Kl sedia tanggung segala kerosakan dan berharap pihak yang terlibat akan membuat laporan polis dan memberi kerjasama kepada pihak polis.

Anda diluar sana, cukuplah membuat pertuduhan melulu. Kita tidak tahu pihak mana yang benar. Sebaiknya kita tunggu hasil siasatan dan mungkin para saksi boleh ke balai polis berdekatan untuk memberi keterangan bagi membantu siasatan. Sama-sama kita nantikan perkembangan kes ini.


5 Tip Penting Anda Perlu Buat Sebelum Sertai Acara Larian

Rakyat Malaysia kini makin aware dengan kesihatan mereka dan rata-rata rakyat Malaysia sering bersukan demi menjaga kesihatan. Malah, acara larian sering diadakan dan pelbagai tarikan di setiap acara yang dianjurkan.

Akan tetapi, adakah anda tahu apa yang perlu anda lakukan sebelum sertai acara larian? Oleh itu, kami senaraikan beberapa tip penting untuk anda lakukan sebelum hari perlumbaan.

Tidak kisahlah jika anda sertai larian 3KM pun, tetapi anda harus mempersiapkan diri anda. Selain daripada kemas barang-barang yang diperlukan seperti botol air, makanan yang memberikan tenaga dan sebagainya.

Anda juga haruslah berlatih sekerapnya sebelum anda menyertai acara larian supaya mengelakkan badan anda rasa terkejut. Jika badan anda rasa terkejut, tidak mustahil anda akan ‘semput’ di tengah jalan dan demam keesokkan harinya.

Kebiasaanya ada acara larian yang dijalankan di awal pagi dan rata-rata anda mungkin ada yang tidak tidur kerana takut terlajak tidur. Sebenarnya jika anda tidak cukup tidur, ia akan mempengaruhi keadaan anda ketika berlari.

Bayangkan tengah berlari, tiba-tiba anda pengsan sebab tidak cukup rehat. Percayalah, anda memang perlukan rehat yang secukupnya agar badan bertenaga sepanjang anda berlari.

Sebut sahaja tentang makan, kita perlulah makan dengan teratur dan secukupnya. Jangan ‘skip’ makan kerana anda akan tidak bermaya, makan secukupnya dan bukan berlebihan.

Adalah diingatkan untuk mencuba makanan baharu yang anda tidak biasa makan, mana tahu boleh menyebabkan anda sakit perut pula ketika sedang berlari. Takut terpaksa ‘Do Not Finish’ (DNF) pula nanti.

Perkara ini paling penting. Rasanya dalam setiap sukan yang ingin kita lakukan, streching adalah wajib. Ini adalah untuk mengelakkan daripada anda mengalami kekejangan otot ketika melakukan aktiviti tersebut.

Tidak perlu mengambil masa yang lama pun, cukuplah sekadar 10 minit untuk streching dan memanaskan badan.

Pastikan anda positifkan minda anda dengan kata-kata semangat sebelum perlumbaan dan ketika perlumbaan. Kiranya seperti persediaan mental dan anda haruslah sentiasa positifkan diri.

Kadangkala, anda pasti pernah berasa tidak larat dan tidak mampu untuk habiskan larian. Akan tetapi jika anda sentiasa positifkan diri dan dikelilingi mereka yang sentiasa memberi semangat pasti anda mampu untuk lakukan.

Sudah tahu perkara penting sebelum sertai acara larian, apa kata anda sertai The Music Run. Untuk pengetahuan anda, The Music Run anjuran akan dianjurkan pada 23 November 2019 ini di Stadium Sukan Kebangsaan di KL Sports City.

Sama seperti The Music Run sebelum ini, pada edisi kali ini juga akan tampil dengan dua kategori iaitu larian 5KM dan larian 10KM. Sudah namanya The Music Run, mestilah anda akan dihiburkan dengan konsert gempak setelah tamatkan larian.

Jika anda berminat untuk sertai kemeriahan larian ini, anda boleh layari laman sesawang ini. Malangnya, penyertaan telah ditutup tetapi jangan bersedih dahulu kerana kami ada satu berita gembira dimana anda boleh sertai The Music Run ini secara percuma!

Betul, anda berpeluang untuk sertai The Music Run secara percuma dan caranya sangat mudah. Anda hanya perlu lakukan seperti langkah-langkah di bawah dan setiap pemenang berpeluang menangi 2 tiket The Music Run:

2. Kongsikan artikel ini di Facebook anda.

3. Kemudian, isikan maklumat anda di sini.

Mudah, bukan? Jika anda terpilih, kami akan hubungi anda dan berikan code untuk anda redeem tiket The Music Run di kaunter media pada hari tersebut. Penyertaan akan tamat pada 19 November 2019.

Tidak lengkap jika anda berlari tetapi tiada fitness tracker, bukan? Ketahui perkara penting ini sebelum membeli ia.

9 Perkara Ini Penting Dipertimbangkan Sebelum Anda Beli ‘Fitness Tracker’

Pusat Fitness Yang Pertama Di Dunia Sediakan Latihan Tidur Kini Dibuka

5 Senaman Ini Dijangka Menjadi Fitness Trends Terhangat Untuk 2015


Kes Coronavirus Terlalu Tinggi, Doktor Di Itali Terpaksa Pilih Pesakit Untuk Dirawat

Itali secara rasminya telah mengambil langkah kuarantin seluruh negara bagi mengekang wabak COVID-19 daripada terus merebak. Itali pada ketika ini mencatat kes jangkitan paling tinggi di Eropah; melebihi 10,000 kes dengan 631 kematian dan kes jangkitan COVID-19 meningkat hari demi hari di sana.

Lombardy, antara daerah terawal dikuarantin kerajaan Itali sehingga kini kekurangan tilam dan alatan perubatan bagi merawak pesakit yang dijangkiti COVID-19. Bilangan rakyat yang dijangkiti juga semakin meningkat, menyebabkan semua hospital di Lombardy sesak.

Peningkatan ini menyebabkan mereka perlu menukar beberapa bilik operasi kepada bilik untuk rawatan COVID-19. Para doktor juga perlu bekerja setiap masa untuk merawat pesakit baharu.

2313 new cases of Corona virus in Italy today ALONE.

196 people died today – 31% increase from yesterday.

31% increase in number of dead in just one day.

— PeterSweden (@PeterSweden7) March 11, 2020

Disebabkan peningkatan kes COVID-19 yang terlalu pantas, para doktor di Itali kini berdepan dengan dilema; siapa yang perlu mereka pilih untuk rawat atau tolak untuk dirawat.

Walaupun Lombardy mempunyai lebih 900 katil untuk kegunaan pesakit, tetapi wilayah yang lebih kecil seperti Bergamo, Lodi dan Pavia berdepan masalah apabila hospital di wilayah berkenaan kini pada kapasiti penuh.

Menurut Dr Christian Salaroli, ada beberapa kriteria penting yang perlu dilihat sebelum seseorang pesakit itu dirawat di hospital. “Langkah pertama dalam beberapa hari lagi kami perlu buat pilihan. Disebabkan kami bakal kekurangan katil dan doktor, tidak semua pesakit akan dirawat,” kata Salaroli.

“Kriteria pertama yang kami akan lihat adalah umur dan keadaan pesakit. Jika mereka berusia 8 -95 tahun, kemungkinan besar mereka tidak akan dirawat. Jika mereka sudah mempunyai kegagalan beberapa organ dalaman, dua atau tiga organ penting, kami tidak akan rawat kerana peratus kematian mereka berbanding sembuh adalah lebih tinggi,” tambah Salorali.

– 196 new coronavirus deaths today, the highest daily toll recorded anywhere in the world (including China) since the start of the outbreak.

– Government orders that all shops close, with the exception of pharmacies and food stores.

— The Spectator Index (@spectatorindex) March 11, 2020

Lockdown di Itali telah menyebabkan bandar Rome yang sibuk kini bertukar sepi. Sekolah dan pusat membeli belah ditutup buat sementara bagi mengelakkan penyebaran virus ini. Syarikat besar di Itali juga turut membenarkan pekerja bekerja dari rumah dan tempat tumpuan pelancong seperti Spanish Steps lengang.

Walaupun Itali bakal berdepan kemelesetan ekonomi selepas mengumumkan lockdown ini, keselamatan rakyat adalah keutamaan kerajaan Itali pada ketika ini. Sekiranya wabak ini berterusan ‘mengganas’ di seluruh dunia, banyak negara termasuk Malaysia akan berdepan perkara yang sama. Jadi, sama-sama kita ambil langkah berjaga-jaga.

Bagi mencari penawar Coronavirus, Saintis sedang mencari volunteer dengan upah RM19,000 pada sesiapa yang berminat. Baca tentangnya lagi pada pautan di bawah.

Saintis Cari ‘Volunteer’, Upah RM19,000 Jika Sanggup Dijangkiti Coronavirus

Situasi Sebenar Khemah Saringan COVID-19 Di Malaysia Yang Ramai Tidak Tahu

Saintis Jangka Gelombang Kedua Coronavirus 10 Kali Ganda Lebih Kuat Di Luar China


Kes COVID-19 Di Indonesia Dijangka Cecah Sehingga 700,000 Pada Bulan Hadapan

Mulai menular di China, nampaknya wabak COVID-19 sudah menjadi semakin serius di beberapa negara lain termasuk Itali, Amerika Syarikat dan beberapa negara lain.

Apa yang mengejutkan warga Indonesia serta orang ramai seluruh dunia adalah kenyataan juru bicara pemerintah COVID-19 Indonesia, Achmad Yurianto yang menjangkakan jumlah kes di negara tersebut dijangka meningkat sehingga 600,000 hingga 700,000 menjelang hujung April.

Menurut Jakarta Globe, kes COVID-19 di Indonesia dilihat semakin menaik daripada 60 sehingga 369 kes sehari. Melihat kepada populasi semasa, Achmad Yurianto menjangkakan kes ini bakal terus menular dan memberi kesan kepada ratusan ribu warga Indonesia.

Dalam usaha untuk mengatasi penularan wabak COVID-19, sebanyak satu juta kit ujian bagi pemeriksaan berskala besar bakal ditawarkan oleh kerajaan Indonesia. Difahamkan ujian berskala besar ini cuma dikhaskan buat mereka yang berisiko untuk dijangkiti COVID-19 manakala mereka yang tidak terdedah kepada wabak berkenaan tidak dibenarkan untuk mengambilnya.

Kehadiran wabak COVID-19 ini secara tidak langsung turut memberi kesan kepada pelbagai sektor dan industri. Diharap penularan COVID-19 ini dapat diputuskan bukan sahaja di Malaysia malah di negara luar.

Sebelum ini Indonesia turut menjadi bualan netizen apabila terdapat keluarga yang sanggup membawa pulang jenazah yang disyaki positif COVID-19 tanpa menghiraukan akan jangkitan.

Tidak Peduli Jangkitan, Keluarga Tetap Bawa Pulang Jenazah Disyaki Positif COVID-19 Di Indonesia

China Dakwa Kes Baharu COVID-19 Datang Dari Indonesia


Kes COVID-19 Di New York Semakin Parah, Catat Kematian Setiap 3 Minit

Bermula di China, nampaknya wabak COVID-19 sudah semakin merebak ke beberapa negara lain termasuk Amerika Syarikat. Keadaan menjadi lebih parah apabila sikap pemimpin serta warga Amerika Syarikat yang ambil mudah terhadap wabak ini sekaligus membuatkan penularan wabak ini semakin pantas.

Kes kematian di bandar New York setakat hari Isnin lalu ternyata mengejutkan orang ramai seluruh dunia dimana New York mencatatkan jumlah kematian disebabkan COVID-19 sebanyak 914.

Lebih parah, 124 daripada kes yang terjadi di bandar ini berlaku dalam tempoh enam jam sahaja sekaligus mencatatkan jumlah kematian dengan purata setiap 3 minit.

Selain itu, Brooklyn muncul daerah kedua di Amerika Syarikat dengan 10,171 kes di Amerika Syarikat. Setakat ini Amerika Syarikat sudah mencatat lebih 160,000 kes melibatkan COVID-19.

China dilaporkan mengedarkan lebih 100,000 test kit COVID-19 yang gagal berfungsi di Sepanyol sekaligus meningkatkan jumlah maut di negara tersebut.

‘Test Kit’ COVID-19 Bermasalah Dari China Buatkan Jumlah Maut Di Sepanyol Meningkat

Warga China Rai Bebas COVID-19 Dengan Membuka Semula Pasar Basah Haiwan Eksotik

Kandang Anjing Jadi Penjara Buat Individu Yang Melanggar Perintah ‘Lockdown’ Di Filipina


Kes COVID-19 Kembali Meningkat, KKM Cadang Wajibkan Pemakaian Pelitup Muka Semula Di Sekolah

Kementerian Kesihatan Malaysia (KKM) akan mencadangkan supaya pemakaian pelitup muka diwajibkan semula di sekolah bagi mengekang lonjakan kes COVID-19 susulan penularan varian XBB.1.16, atau dikenali sebagai Arcturus.

Memetik laporan menyatakan Menteri Kesihatan Dr Zaliha Mustafa  akan mengadakan pertemuan segera bersama Menteri Pendidikan Fadhlina Sidek, sebelum sekolah dibuka semula minggu hadapan pada 2 Mei.

Beliau menyatakan sebarang garis panduan dan SOP baharu untuk pelajar akan dikeluarkan sebelum persekolahan dibuka semula sebagai langkah berjaga-jaga.

KKM akan mengesyorkan pemakaian pelitup muka dilaksanakan semula di sekolah ekoran kebimbangan peningkatan kembali kes COVID-19. pic.twitter.com/cWB9Jd6H54

— Mohd Redzuan Abdul Manap (@redzuanNewsMPB) April 26, 2023

“Ini penting. Jika mana-mana pelajar dijangkiti selepas sambutan Aidilfitri dan melakukan perjalanan, ia boleh membawa kepada penularan di sekolah,” katanya sambil menambah, Kementerian Pendidikan akan membuat keputusan berhubung cadangan itu.

“Ibu bapa tidak perlu panik apabila melibatkan penyebaran varian baharu ini. Bagaimanapun, kami amat menggalakkan semua pihak termasuk pelajar untuk terus memakai pelitup muka bagi mengekang sebarang jangkitan.

“Sekiranya mereka mengalami simptom (COVID-19), mereka harus memakai pelitup muka dan mengekalkan penjarakan sosial seperti yang diamalkan sebelum ini dan mendapatkan bantuan perubatan,” katanya.

Kenyataan Media Menteri Kesihatan Malaysia

Situasi Terkini COVID-19 Di Malaysia pic.twitter.com/MQu7uEq5mU

— KKMalaysia🇲🇾😷 (@KKMPutrajaya) April 24, 2023

Menteri Kesihatan menyatakan mereka yang dijangkiti subvarian Omicron biasanya mengalami gejala ringan dan berada dalam keadaan stabil.

Setakat 24 April lalu, Malaysia mempunyai 12 pecahan kes COVID-19 Arcturus di Sarawak (6 orang), Selangor (4 orang) dan dua orang di Wilayah Persekutuan Kuala Lumpur.


Kes COVID-19 Makin Meningkat, Hospital Sungai Buloh Terpaksa Sediakan Kontena Khas Simpan Jenazah

Ketika ini, penularan wabak pandemik COVID-19 berada dalam keadaan yang membimbangkan dan Perintah Kawalan Pergerakan (PKP) telah dilaksanakan di Malaysia.

Terbaharu, Kementerian Kesihatan Malaysia (KKM) di platform rasmi media sosialnya memaklumkan bahawa Jabatan Perubatan Forensik Hospital Sungai Buloh terpaksa menyediakan kontena khas sebagai tambahan tempat menyimpan jenazah yang meninggal dunia akibat COVID-19.

Jabatan Perubatan Forensik @HOSPITALSGBULOH terpaksa menyediakan kontena khas sebagai tambahan tempat penyimpanan jenazah/mayat yang meninggal dunia kerana #COVID19.

Hari ini, enam lagi kematian dilaporkan di hospital itu.

Lebih 80% kematian COVID-19 pic.twitter.com/Eul26Fwkyp

— KKMalaysia🇲🇾 (@KKMPutrajaya) May 16, 2021

Hal ini menunjukkan peningkatan kes COVID-19 semakin membebankan sistem kesihatan negara. Menurut Ketua Pengarah Kesihatan Tan Sri Dr Noor Hisham Abdullah, penggunaan katil unit rawatan rapi (ICU) untuk merawat pesakit COVID-19 mencecah 80 peratus di seluruh negara.

Semalam, 36 kes kematian akibat COVID-19 direkodkan melibatkan 35 warganegara dan seorang bukan warganegara dan pada hari Sabtu pula menyaksikan angka kematian harian COVID-19 tertinggi yang pernah direkodkan dalam negara iaitu sebanyak 44 kes.

Sebelum ini, beberapa negara seperti Amerika Syarikat, Itali dan India sudah mula menggunakan kontena khas bagi menyimpan jenazah yang meninggal dunia akibat COVID-19 ketika sistem kesihatan negara masing-masing tidak mampu menampung lonjakan kes jangkitan.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Menteri Besar Selangor Nafi Dakwaan Penduduk Orang Asli Sepang Diusir Untuk Projek Pelancongan

Kenali Briged Al-Qassam, Pejuang Yang Berjaya Menakutkan Tentera Zionis Israel

Kumpulan Rage Against The Machine Dikecam Peminat Kerana Sokong Palestin


Kes COVID-19 Makin Tinggi, Sultan Johor Minta Kerajaan Pertimbangkan ‘Full Lockdown’

Semalam kes wabak COVID-19 di Malaysia mencatatkan angka yang menggila apabila negara melaporkan 7,478 kes baharu dalam masa 24 jam, ini merupakan rekod tertinggi dalam satu hari bagi wabak yang menyerang Malaysia sejak awal tahun lalu.

Situasi membimbangkan ini turut mendapat perhatian Sultan Johor Sultan Ibrahim Sultan Iskandar apabila baginda menyuarakan keprihatinan mengenai jumlah kes baharu yang tinggi dan mendesak agar kerajaan pusat hari ini untuk mempertimbangkan penutupan sepenuhnya (full lockdown), lapor Malay Mail.

Selain itu, baginda juga menggesa semua lapisan masyarakat agar komited untuk melaksanakan sekatan pergerakan kendiri atau ‘self-lockdown‘ bagi memutuskan rantaian jangkitan COVID-19 yang sedang merebak pantas di negara ini.

Baginda yang berusia 63 tahun turut menekankan betapa pentingnya untuk tidak kerap keluar daripada rumah dan tidak memandang ringan terhadap wabak yang menjangkiti orang lain tanpa disedari.

“Justeru, semua mesti berdisiplin dan komited bagi menghalang kita semua terjerumus ke dalam situasi yang lebih parah lagi. Kerajaan juga harus mempertimbangkan ‘lockdown’ penuh jika angka Covid tiada tanda penurunan.

“Biar kita telan ubat yang pahit sekarang daripada menanggung sakit yang melarat dan berterusan,” titah Baginda Tuanku Sultan kepada Royal Press Office (RPO) yang dimuat naik dalam laman Facebook rasminya, pada Rabu.

Baginda turut menyuarakan rasa simpati terhadap kumpulan barisan hadapan, terutamanya kakitangan perubatan yang harus menanggung beban melawan wabak dari awal tahun lalu lagi, lapor Awani.

“Kasihanilah mereka. Kita semua harus bersatu memainkan peranan untuk mengurangkan beban mereka dan putuskan rantaian jangkitan demi kebaikan kita semua,” titah Baginda Tuanku Sultan.

Mengenai perkembangan terbaru COVID-19, baginda mengatakan bahawa dia diberi taklimat oleh Ketua Pengarah Kesihatan Tan Sri Dr Noor Hisham Abdullah melalui telefon.

Dia menyatakan rasa bimbang dengan kemunculan varian baru yang kini boleh dibawa menerusi udara. Kata baginda, jika jangkitan terus menular, beliau risau akan bertambah-tambah lagi varian virus berbahaya ini.

“Dalam keadaan tidak menentu kini juga, saya menyeru kepada pihak yang berkemampuan untuk tampil membantu mereka yang telah ditimpa kesusahan dalam apa jua bentuk yang boleh,” titah baginda.

Untuk rekod, Malaysia semalam mencatatkan rekod tertinggi harian kes COVID-19 pada jumlah 7,478 kes baharu.

Majalah 3 dipuji buat dokumentari isu COVID-19, netizen sebak dengar kata-kata jururawat ini. Klik pautan di bawah untuk membaca.

Majalah 3 Dipuji Buat Dokumentari Isu COVID-19, Netizen Sebak Dengar Kata-Kata Jururawat Ini

Lelaki Ini Dedah Punca Ramai Bangsa Cina Di Alor Setar Positif COVID-19

Mayat Mangsa COVID-19 Di India Mula Membusuk, Terbiar Di Tepi Sungai


Kes COVID-19 Membimbangkan, Agong Perkenan Isytihar Darurat Sehingga 1 Ogos 2021

Penularan wabak COVID-19 ketika ini makin meningkat hari demi hari. Oleh itu, Perintah Kawalan Pergerakan akan dilaksanakan semula di 6 buah negeri di Malaysia mulai esok.

Terbaharu, Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah telah memberi perkenan supaya Pengisytiharan Proklamasi Darurat dilaksanakan sebagai langkah proaktif untuk membendung gejala wabak COVID-19.

Malah, Seri Paduka Baginda turut memberi perkenan untuk tempoh pelaksanaan darurat ini sehingga 1 Ogos 2021 atau sehingga suatu tarikh yang lebih awal jika angka kes positif COVID-19 harian dapat dikawal dan turunkan dengan berkesan.

Perkenan tersebut diberikan selepas Perdana Menteri Tan Sri Muhyiddin bin Yassin menyembah maklum keputusan Mesyuarat Jemaah Kabinet dan mengambil kira rundingan Seri Paduka Baginda dengan Raja-Raja Melayu.

Difahamkan, Seri Paduka Baginda turut perkenan pembentukan satu Jawatankuasa Bebas dianggotai Ahli-ahli Parlimen kerajaan dan pembangkang serta pakar-pakar kesihatan dan yang berkaitan. Jawatankuasa Bebas akan mengesyorkan kepada Agong sekiranya pelaksanaan darurat dapat ditamatkan lebih awal.

Rakyat dinasihatkan supaya bertenang, tabah dan cekal hadapi pelaksanaan darurat dan PKP demi keselamatan dan kepentingan bersama.

Sementara itu, kami kongsikan beberapa artikel berkaitan perkembangan semasa COVID-19 pada pautan di bawah ini.

Dr Noor Hisham Sahkan Pengembara Bawa Pulang COVID-19 Varian UK Ke Malaysia

PM Umum PKP Selama 14 Hari Di 6 Buah Negeri Bermula Rabu Ini


Kes COVID-19 Warga Asing Naik Mendadak, Rakyat Malaysia Mahu Top Glove Bertanggungjawab

Rakyat Malaysia telah menyuarakan rasa tidak puas hati dengan syarikat pengeluar sarung tangan getah terbesar di dunia, Top Glove selepas kes COVID-19 membabitkan warga asing naik mendadak.

Menteri Kanan (Keselamatan), Datuk Seri Ismail Sabri Yaakob semalam telah mengarahkan penutupan 28 kilang pengeluar sarung tangan Top Glove di daerah Klang susulan daripada peningkatan kes jangkitan COVID-19 membabitkan pekerja kilang di sana.

Difahamkan, sebanyak 5,794 ujian saringan telah dijalankan oleh Kementerian Kesihatan Malaysia (KKM) ke atas pekerja kilang Top Glove dan sebanyak 1,889 kes positif COVID-19 telah direkodkan.

Kerajaan bersetuju untuk menutup 28 kilang berhampiran kilang Top Glove di Kapar, Selangor secara berperingkat – Menteri Kanan Pertahanan, Datuk Seri @IsmailSabri60#NormaBaharu #DisiplinMalaysia #HapusCOVID19 pic.twitter.com/aqoAZ7JK29

— 🇲🇾Astro AWANI🇲🇾 (@501Awani) November 23, 2020

Manakala pada Selasa lalu, kerajaan turut mengarahkan Perintah Kawalan Pergerakan Diperketatkan (PKPD) dijalankan di salah sebuah asrama pekerja asing Top Glove Corp Bhd di Meru, Klang selepas KKM mengesan 215 kes positif COVID-19.

Perkara ini jelas telah menimbulkan kerisauan ke atas rakyat Malaysia yang sudah mula kecewa dengan peningkatan kes yang mendadak walaupun perintah kawalan pergerakan bersyarat telah dikuatkuasakan.

Sebahagian daripada mereka menyalahkan Top Glove kerana gagal menjaga kebajikan para pekerja di sana sambil mengingatkan orang ramai mengenai isu yang pernah diketengahkan oleh media antarabangsa Al-Jazeera.

I have no comment about the recent surge of cluster Top Glove.

Al-Jazeera warned you guys about cramped condition of these migrant workers tapi apa komen korang semua hari tu pasal documentary tu? "Mencemarkan imej negara" kan?

Then you guys mocked #MigranJugaManusia juga kan?

— Tijan™🤟🏼 (@tijanishere) November 23, 2020

“Sumpah aku tak faham dengan Top Glove. Untung dah sedap, windfall tax tak nak bayar. Pastu kebajikan pekerja tak jaga. What. A. Shame,” tulis Nwar dalam ciapannya di laman Twitter.

“Al-Jazeera memberi amaran kepada kita tentang layanan pekerja migran, tapi apa komen korang semua mengenai dokumentari tu? “Memburukkan negara” kan? Kemudian kalian mengejek #MigranJugaManusia juga kan?” Tulis Tijan di laman Twitter peribadinya.

Yallayalladin pula dalam ciapannya menyalahkan pengurusan tertinggi Top Glove, “Mereka tidak mematuhi SOP yang betul dan mereka tidak mengutamakan keselamatan pekerja mereka.”

Kenyataan saya berkenaan Top Glove, Kluster Teratai dan Windfall Tax.

Prioriti saya adalah kepada rakyat, bukan syarikat-syarikat besar dan kaya.#Belanjawan2021 pic.twitter.com/2OecyjQ3a2

— Syed Saddiq 🇲🇾🌺 (@SyedSaddiq) November 23, 2020

Manakala Syed Saddiq, bekas Menteri Belia dan Sukan pula menyatakan bahawa Top Glove gagal untuk menjaga kebajikan pekerja dan mempunyai rekod yang buruk di luar apabila pernah dituduh menjalankan aktiviti buruh paksa, pekerja asing dipaksa kerja lebih masa, gaji ditahan dan passport dirampas.

“Mereka kaut untung besar, abaikan kebajikan pekerja, mengamalkan buruh paksa. Apabila COVOD-19 tular di Malaysia, mereka mengaut keuntungan supernormal sehingga mencecah siling harga pasaran sebesar RM77.59 bilion,” kata Syed Saddiq dalam satu kenyataan yang dikeluarkan semalam.

Isu kebajikan pekerja warga asing dari Top Glove bukanlah satu isu yang baharu. The Vocket sendiri pernah melaporkan beberapa kajian dan siasatan daripada media luar mengenai kebajikan pekerja di sana.

Terdahulu, melalui satu siasatan yang dilakukan oleh Channel 4 News, mereka telah mendedahkan bagaimana Top Glove bertindak secara tidak adil terhadap pekerja migran, ketika syarikat terbabit sibuk mengejar keuntungan ditengah-tengah situasi pandemik COVID-19.

Daripada kes pekerja warga asing dikerah berkerja selama 6 hari seminggu dengan bayaran sebanyak RM5.00 sejam kepada isu tempat tinggal pekerja mereka yang dikatakan mengerikan apabila terpaksa berhimpit seramai 24 orang di dalam satu bilik.

Untuk rekod, Top Glove pernah didenda sehingga RM116 juta (USD40 juta) kerana gagal menjaga kebajikan pekerja, kes-kes buruh paksa, dipaksa bekerja lebih masa, gaji ditahan dan passport dirampas.

Terdahulu, sebuah dokumentari dari luar negara telah memaparkan realiti sebenar pekerja warga asing di syarikat Top Glove Malaysia. Klik pautan di bawah untuk membaca.

Dokumentari Ini Papar Realiti Sebenar Pekerja Warga Asing Di Syarikat Top Glove Malaysia

Amerika Syarikat Tahan Sarung Tangan Getah Buatan Syarikat Malaysia Daripada Memasuki Negara


Kes Harian Belum Berkurangan, Netizen Kecewa Geng ‘Motosikal Besar’ Berkonvoi Dan Langgar SOP

Sejak pelaksanaan beberapa siri PKP tahun ini, kawasan ‘jalan belakang’ yang turut dikenali sebagai ‘B-road’ agak lenggang dengan bunyi deruman enjin dan ekzos pelbagai motosikal dan kereta berkuasa tinggi. Namun masih terdapat segelintir pemilik kenderaan berkuasa tinggi bertindak mencuba nasib untuk melepaskan ‘gian’ baru-baru ini.

Seramai 15 orang pemilik motosikal berkuasa tinggi telah ditahan dalam satu sekatan jalan raya di Jalan Semenyih-Kuala Klawang dan telah dikenakan kompaun oleh polis pada hari Sabtu lalu.

Menurut Ketua Polis Daerah Kajang Asisten Komisioner Mohd. Zaid Hassan berkata, operasi Sekatan Jalan raya (SJR) telah dilakukan oleh Bahagian Siasatan dan Penguatkuasaan Trafik Ibu Pejabat Polis Daerah Kajang selama dua hari sejak Sabtu pada pukul 9 pagi hingga 1 tengah hari.

“Operasi tersebut dibuat selepas polis menerima maklumat terdapat kumpulan motosikal berkuasa tinggi menggunakan laluan tersebut sebagai litar motosikal.

“Kesemua penunggang lelaki berusia antara 18 dan 41 tahun itu diperiksa dan dikenakan tindakan kompaun di bawah Seksyen 16 APPPPB (Pindaan 2021),” terang beliau.

Sekeping gambar yang tular tersebut sudah cukup membuatkan orang ramai meluahkan kekecewaan dan tersinggung dengan kesemua pemilik motosikal berkuasa tinggi tersebut yang sanggup ingkar arahan pihak kerajaan tatkala angka kes COVID-19 saban hari tidak menunjukkan sebarang penurunan.

Org lain pun gian gak,tapi tak sampai level benak mcm ni 😑 https://t.co/tpVBgCCvls

— 🇵🇸فتحي فارس (@fathifarel) June 27, 2021

Netizen turut meminta orang ramai bersama-sama lebih peka dan bertanggungjawab untuk memutuskan rantaian COVID-19, sekaligus dapat menurunkan kes harian dan negara akan dapat kembali bergerak bebas seperti sediakala.

Sebanyak 19 saman lalu lintas pelbagai kesalahan dikeluarkan dalam operasi pada Sabtu lalu dan kesemua penunggang motosikal itu telah dikenakan kompaun berjumlah RM75,000 iaitu RM5,000 setiap seorang atas kesalahan mengingkari arahan SOP.

Pada awal bulan ini beberapa orang ramai telah dikenakan kompaun oleh MBSA akibat berjoging di taman awam. Klik pautan di bawah untuk baca lebih lanjut.

Gara-Gara Joging Di Taman Awam, 9 Kompaun Dikeluarkan MBSA Buat Individu Yang Langgar SOP

Edar Produk Di SJR, ‘Bantuan’ Pengasas Jenama Kecantikan Ini Dipersoal Netizen